SADENTREPESE-ΣΑΔΕΝΤΡΕΠΕΣΑΙ !!!: Δεκεμβρίου 2008\nΗ ΑΝΘΡΩΠΙΑ ΕΝΟΣ ΥΠΟΥΡΓΟΥ\nΕίμαι συμβασιούχος του Υπουργείου πολιτισμού 12 χρόνια και τα τελευταία τρία με ασφαλιστικά μέτρα τα οποία, ναι μεν έχουν εκδικαστεί, αλλά δεν έχει εκδοθεί καμία απόφαση δικαστηρίου. Εργάζομαι στην ΚΕ ΕΠΚΑ και σήμερα θέλω να καταγγείλω την αλλοπρόσαλλη, απαράδεκτη, αλλά και απάνθρωπη συμπεριφορά του υπουργείου Πολιτισμού που με απόλυσε (μερικές εκατοντάδες άλλους μαζί με μένα )....τηλεφωνικά. Μάλιστα καλώς διαβάσατε μας απέλυσαν χωρίς να υπάρχει καμία απόφαση δικαστηρίου, χωρίς να υπάρχει ένα επίσημο χαρτί από το υπουργείο, χωρίς ίχνος ανθρωπιάς, παραμονή του χρόνου, από το τηλέφωνο. Δυστυχώς αυτό το κράτος έχει καταρρεύσει και είναι ντροπή ένας ολάκερος υπουργός να δίνει εντολές στους υπηρεσιακούς παράγοντες του να απολύσουν τους εργαζόμενους, που για 13 και βάλε χρόνια ήταν απαραίτητοι στην υπηρεσία.\nΔυστυχώς για μια ακόμα φορά βλέπουμε πως λειτουργεί το κράτος στις πλάτες των συμβασιούχων, βέβαια είναι και αξιοθαύμαστη η λογική όλων αυτών των καρεκλοκένταυρων που μας απέλυσαν εκτός από τηλεφωνικά και στις 14.00 ώρα Ελλάδος, ώστε να μην μπορούμε να αρθρώσουμε λόγο μιας και οι περισσότεροι προϊστάμενοι αλλά και σωματεία έκαναν χρήση της ημιαργίας τους.\nΕύχομαι την ίδια πρωτοχρονιά που θα περάσω και εγώ και υπόλοιποι συνάδελφοι, να περάσει και ο υπουργός μας, ο κ. λιάπης (με λ μικρό) αλλά και όποιος άλλος έδωσε τέτοια εντολή.\nΤο ξεφτιλισμένο κράτος λειτουργεί (χαχαχα) και δυστυχώς η απόδειξη αυτή φαίνονται σήμερα.\nΓιώργος Σεφέρης Γυμνοπαιδία – Σαντορίνη\nΗ Ελλάδα και οι Ελληνες ασκούν έντονη επίδραση στους ξένους. Ο Βρετανός συγγραφέας Lawrence Durrell έγραψε: «Αλλες χώρες μπορούν να σε κάνουν να ανακαλύψεις έθιμα ή παραδόσεις ή τοπία. Η Ελλάδα σου προσφέρει κάτι πιο σκληρό: την ανακάλυψη του εαυτού σου». Στην Ελλάδα εμείς οι Βορειοευρωπαίοι αφήνουμε πίσω μας λίγη απ’ την ψυχραιμία και την επιφυλακτικότητά μας και γινόμ αστε πιο εξωστρεφείς, αναζητάμε πιο πολύ τη συντροφιά των άλλων ανθρώπων. Δεν εκπλήσσομαι που η λέξη privacy δεν μεταφράζεται ακριβώς στα Ελληνικά. Αλλά, πάλι, ούτε η λέξη παρέα μεταφράζεται στα Αγγλικά.\n«Πολλά τα καλοκαιρινά πρωινά να είναι που με τι ευχαρίστηση, με τι χαρά θα μπαίνεις σε λιμένες πρωτοϊδωμένους». Aλλά, δεν θα είναι Ελλάδα.\nΑλλά αυτό που ιδιαίτερα θαυμάζουμε εδώ είναι η σημασία που δίνουν οι Έλληνες στους οικογενειακούς δεσμούς και τη φιλία, την επιμονή σας να χαίρεστε τη ζωή, την ανοιχτόκαρδη διάθεσή σας, τη γενναιοδωρία σας και την αίσθηση αξιοπρέπειας και ευπρέπειας. Το ταλέντο των Ελλήνων ξεχειλίζει σε κάθε τομέα, από τις καλές τέχνες ως τον κάθε χώρο δουλειάς και δημιουργίας. Ένα από τα προνόμια που είχα ως πρέσβης στην Ελλάδα ήταν η ευκαιρία που μου έδωσε να συναντήσω τόσους προικισμένους, ζωντανούς ανθρώπους από φοιτητές μέχρι δισεκατομμυριούχους.\nΑλλά και http://nrdisaster.blogspot.com/2008/12/blog-post_30.html\nΥ.Σ. Ο Σαϊμον Γκας ήταν πρέσβης της Μ.Βρεταννίας στην Ελλάδα. Φυσικά τα σχόλια μας είναι περιττά.\nΧΩΡΙΣ ΠΟΛΛΑ ΣΧΟΛΙΑ.... ΧΡΟΝΙΑ ΠΟΛΛΑ\nΜέρες που είναι, πήρα να γράψω κάτι από το «ανθολόγιο» της κόρης μου για παιδιά του δημοτικού και όχι μόνο. Κάτι που ταιριάζει με τις μέρες που περιμένουμε, κάτι χωρίς ίντριγκες και υποχθόνιες διαπλοκές, κάτι σαν μια ευχή και μια κρυφή ελπίδα .\nΤΑ ΠΕΡΙΣΤΕΡΙΑ …….\n«Την πρώτη μέρα του καινούργιου χρόνου ο Θεός φώναξε τους αγγέλους σε συμβούλιο. Ήθελε ν’ ανοίξει καινούργια βιβλία για τη νέα χρονιά κι ήθελε να ξέρει πόσα από τα έργα του παλιού χρόνου είχαν τελειώσει, πόσα είχαν μείνει μισοτελειωμένα και πόσα δεν άρχισαν ακόμα, παρά τις οδηγίες του.\nΤα μικρά αγγελάκια κατέβασαν από τα ράφια τα μεγάλα χοντρά βιβλία και τα απόθεσαν στο συννεφένιο τραπέζι…\n-Ανοίξτε τη σελίδα της προόδου. Πώς πάνε οι άνθρωποι ;\n-Πολύ καλά, αποκρίθηκε ο μεγάλος άγγελος…\nΟ Θεός κούνησε το κεφάλι του\n-Από αγάπη; Από ομόνοια ; Από συμπόνια ; Πώς πάνε;\nΟι άγγελοι κόμπιασαν. Ο Θεός κατάλαβε. Έσκυψε στην σελίδα. Ήταν πυκνογραμμένη. Διάβασε προσεχτικά και ξεχώρισε τις λέξεις: «Πόλεμοι». «Μάχες». «Βόμβες». «Κανόνια».\n-Βάλτε αυτή την σελίδα στις ζημιές του παλιού χρόνου, είπε θλιμμένος .Ανοίξτε μια καινούργια κατάλευκη. Και πέστε να έλθουν μπροστά μου τα περιστέρια του ουρανού.\nΤα πουλάκια φτεροκόπησαν………..και παρατάχθηκαν μπροστά του.\n-Σας παρακαλώ, είπε ο θεός, πεταχτείτε μέχρι τη γη και δώσετε….(ξανά) μηνύματα αγάπης και ειρήνης στους ανθρώπους………\nΆντε και του Χρόνου με υγεία και μυαλό……..\nΤΟ ΦΑΙΝΟΜΕΝΟ ΤV\nΣήμερα η ζωή χωρίζεται σε τρεις φάσεις: Επανάσταση, περισυλλογή και τηλεόραση. Ξεκινάς ν' αλλάξεις τον κόσμο και καταλήγεις να αλλάζεις κανάλια.\nΗ τηλεόραση λοιπόν είναι η νέα πραγματικότητα που τελικά πολύ- συνδέθηκε με την ζωή μας, μάλιστα θα μπορούσε να πει κανείς ότι μας έγινε μια από τις μεγαλύτερες ανάγκες μας, κάτι σαν εθισμό. Με την εμφάνιση της τηλεόρασης τρέφαμε ελπίδες ότι θα μπορούσαμε να αποκτήσουμε την γνώση της πραγματικότητας που υπάρχει στον κόσμο, στην κοινωνία, να πληροφορηθούμε πολλά παγκόσμια και κοινωνικά γεγονότα, να μάθουμε τις σκέψεις των ανθρώπων και πολλά άλλα. Όμως δυστυχώς έγινε το ανάποδο, το πολύ ανάποδο.\nΔεν έχω σκοπό να απαριθμήσω τους τεράστιους κινδύνους που εγκυμονεί η τηλεόραση σήμερα στην ανάπτυξη της προσωπικότητας μας και ιδιαίτερα στους νέους. Αλλά αν σκεφτούμε, ποιους βλέπομε, ποιους ακούμε, τι ακούμε, σε ποιους θέλουμε να μοιάσουμε ή ποιους συμπαθούμε καταλαβαίνεται πόσο χαμηλά έχουμε πέσει. Εξάλλου όλα αυτά έχουν επισημανθεί πολλές φορές και από πολλούς ερευνητές, τα δε αποτελέσματα έχουν καταγραφή σαν πλήρη καταστροφή της προσωπικότητα.\nΣήμερα καλή τηλεόραση είναι αυτή που μπορεί και ξέρει να «πουλάει», να πουλάει σκάνδαλα, φρικαλεότητες, κατινιές, βρομιές και γενικώς πράγματα και καταστάσεις που ανεβάζουν την ακροαματικότητα, και που σε καμιά περίπτωση υπό άλλες συνθήκες δεν θα θέλαμε όχι να δούμε αλλά ούτε να ακούσουμε.\nΣήμερα ο δημοσιογράφος, ο παραγωγός, πρώτιστα βέβαια ο ιδιοκτήτης του κάθε καναλιού, διαμορφώνουν την κοινωνία παρά την εκφράζουν, και μάλιστα την διαμορφώνουν πολύ αρνητικά, ενώ θα μπορούσαν κάλλιστα να λειτουργούσαν σαν εκπαιδευτές.\nΣήμερα η τηλεόραση δεν τίθεται στο πλευρό της κάθε εξουσίας, είναι εξουσία και επιδιώκει να αποχαυνώσει τον λαό, να τον αποπροσανατολίσει, να επιβάλλει καταστάσεις ακραίες και να δημιουργήσει εστίες διχόνοιας.\nΣήμερα οι απανταχού ηθικολόγοι σιωπούν και όταν επεμβαίνουν κλείνονται σε κάποιο παράθυρο δελτίου ειδήσεων, όπου μουτζώνει ο ένας τον άλλο, κάνοντας τον παρουσιαστή να τρίβει τα χέρια του από ικανοποίηση.\nΣήμερα η θρησκεία, η δικαιοσύνη, περνά-ελέγχεται από τα χέρια του κατινοεισαγγελάτου και του τριανταφυλοτέτοιου, ανθρώπων «άρρωστων», που ενδιαφέρονται πρώτιστα για προσωπική προβολή και καναλιακή τηλεθέαση. Κυκλοφορούν με κουπέ πανάκριβα αμάξια μένουν σε μεζονέτες και αγοράζουν εξοχικά στα Μυκονιάτικα στενά και το σπουδαιότερο δε ξεχνούν να δείξουν ότι προσφέρουν από το υστέρημα τους τρανταχτά ποσά για αγοράκια και τα κοριτσάκια που υποφέρουν αρκεί να είναι κάπου εκεί και η ΤV.\nΚάποτε άκουσα ένα παππούλη που έλεγε : «Όποιος είναι άρρωστος βλέπει παντού αρρώστιες» και μάλλον είχε πολύ δίκιο ο παππούλης, αλλά ποιος τον άκουσε;.\nΣήμερα η ληστεία, ο φόνος, ο βιασμός, είναι κάτι το συνηθισμένο για τα μάτια μας εξαιτίας τους, σήμερα η δυστυχία η κακομοιριά γίνονται επεισόδια και μάλιστα σε συνέχειες για να μην σηκώνουμε τον κώλο μας από την τηλερουφιάνα. Σίγουρα η τηλεόραση πολλές φορές αποτυπώνει την πραγματική κοινωνική κατάσταση όμως και εδώ τα χαλάει γιατί απλά θέλει να πουλήσει. Όλα λοιπόν στο βωμό της ακροαματικότητας και του αθέμιτου ανταγωνισμού για εισροής πόρων στα κανάλια.\nΣήμερα η σκέψη, η έκφραση, ο λόγος, η πληροφόρηση ελέγχονται, διαστρεβλώνονται, αλλοιώνονται, μετά για να μας «κοιμίσουν» καλούν ψυχολόγους, κοινωνιολόγους, παιδαγωγούς, κατίνες, αδελφές και ψυχανώμαλους για να μελετήσουν το φαινόμενο, και καταλαβαίνεται ποιο είναι το φαινόμενο στην προκειμένη περίπτωση, μα φυσικά εμείς που σαν υπνωτισμένοι, σαν ναρκωμένοι, σαν αποχαβλωμένοι τους ακούμε, τους πιστεύουμε, τους αφήνουμε να μας εξευτελίζουν.\nΣήμερα στην τηλεόραση ήθος δεν υπάρχει, υπάρχει μόνο σκοπιμότητα.\nΗ τηλεόραση είναι η απόδειξη ότι οι άνθρωποι προτιμούν να βλέπουν οτιδήποτε παρά ο ένας τον άλλον. Άντε κλείστε την ριμάδα\nΔΥΟ ΒΙΒΛΙΑ ΔΥΟ ΙΣΤΟΡΙΕΣ\nΈπεσαν στα χέρια μου δ υο βιβλία που γράφτηκαν με διαφορά κοντά στους 2 αιώνες, το ένα το 1811 και ο άλλο το 2008. Το πρώτο γράφτηκε από τον Γάλλο περιηγητή J.M. Tancoigne και δημοσιεύτηκε το 1817 στο Παρίσι και αποσπάσματα δημοσιεύονται στο βιβλίο "Βιώματα από την Κρήτη του 1811-1814" (μετάφραση Μ. Εκκεκάκη 2008 ) αλλά και το βιβλίο της Τουρκάλας Σαμπά Αλτίνσαϊ, με τίτλο "Κρήτη μου". Σας παραθέτω μερικά αποσπάσματα από το βιβλίο του Γάλλου σχετικά με τους Τουρκοκρητικούς. - "Ο Τουρκοκρητικός δεν χαίρει ιδιαίτερης εκτίμησης στην υπόλοιπη αυτοκρατορία. Η προκατάληψη εναντίον του είναι καθολική. Οι μεν Μουσουλμάνοι του καταλογίζουν μειωμένη επιμέλεια στην τήρηση των προσταγών του κορανιού, οι δε Χριστιανοί τον κατηγορούν για υπέρμετρη αγριότητα και αφόρητη καταπίεση εις βάρος των Ελλήνων Εντούτοις παντρεύονται συχνά με Χριστιανές ....αλλά αντί να μαλακώσει ο χαρακτήρας των, έχει ακριβώς το αντίθετο α ποτέλεσμα.- Που να οφείλεται άραγε αυτό; Ποια μπορεί να είναι η αιτία; Μου φαίνεται ότι αυτό θα πρέπει να το χρεώσουμε στις προδιαθέσεις με τις οποίες γεννιούνται οι κρητικοί και των δύο θρησκευμάτων. Οι απόγονοι συνδυάζουν κατά τρόπο εκπληκτικό όλα τα έμφυτα ελαττώματα των Ελλήνων, όπως πονηριά, δολιότητα και το ψέμα, με το επίκτητο ύφος και την υπεροψία των Μουσουλμάνων. Από την φυσιογνωμία τους και μόνο, τους αναγνωρίζει κανείς με την πρώτη ματιά. Η ομιλία αλλά και η ιδιάζουσα προφορά τους δεν διαφέρει καθόλου από την ομιλία και την προφορά των γηγενών Ελλήνων. Για ένα παρατηρητή που έχει δει αληθινούς Οσμανλίδες της Κωνσταντινούπολης, ο Τουρκοκρητικός μοιάζει περισσότερο με μεταμφιεσμένο Έλληνα. Η λαιμαργία του και η κατανάλωση κρεάτων (χοιρινό) απαγορευμένων από το νόμο του Μωάμεθ τον κάνουν να ξεπέφτει στα μάτια αυτών που τηρούν με αυστηρότητα το κοράνι."\nΣτο άλλο η Τουρκάλα συγγραφέας Σαμπά Αλτίνσαϊ, από το Τσανάκαλε, στο βιβλίο της "Κρήτη μου" που είναι μυθιστόρημα, μιας και τα περισσότερα τα άκουσε από τον παππού της, τον Ιμπραήμ Γιαρμακαμάκη, Τουρκοκρητικό γεννημένος στα Χανιά, χρυσοχόο με μαγαζί στην οδό Κανεβάρο των Χανίων. Είναι αναπαράσ ταση μιας ολόκληρης εποχής με κεντρικό ήρωα τον Ιμπραήμ Γιαρμακαμάκη, όταν τον Νοέμβριο του 1923, με την ανταλλαγή των πληθυσμών, τον έστειλαν με όλη την οικογένειά του στο Κιουτσούκ-κουγιού, απέναντι από τη Λέσβο. Μιας εποχή που διακρίθηκε για τη σκληρότητά της και για τα έντονα συναισθήματα που βίωσαν οι πρωταγωνιστές της σε όλη την κλίμακα της αγάπης, του μίσους, της ελπίδας, της προδοσίας. Από την κριτική των ΝΕΩΝ παίρνω το σχόλιο για το βιβλίο ..... είναι ένα βιβλίο που συγκινεί και προβληματίζει, σε ένα βαθμό, για τα ζητήματα της συνύπαρξης και των πολυπολιτισμικών κοινωνιών. Η Κρήτη ως νησί ικανό να παράξει δικό του, ώς ένα βαθμό αυτόνομο, πολιτισμό, θα έπρεπε να είναι το ιδανικό χωνευτήρι. Κι όμως, όπως καλά τα περιγράφει η Αλτίνσαϊ, δεν συνέβη κάτι τέτοιο.\nΙστορικά τώρα στα μέσα του 18ου αιώνα, όταν οι κάτοικοι της Κρήτης ανέρχονταν περίπου σε 260.000, οι περισσότεροι ήταν μουσουλμάνοι, ενώ, στο τέλος του 18ου αι, χάρη στις βελτιωμένες συνθήκες ζωής των χριστιανών, η αναλογία ήταν σχεδόν ένα προς ένα, σύμφωνα με τον Olivier ( G. A. Olivier, Voyage dans l' Empire Ottoman, 6 τόμοι, Παρίσι 1801-1807 ). Μετά το 1821 στη διάρκεια της μάλλον ήπιας αιγυπτιακής κατοχής, οι χριστιανοί αυξήθηκαν- σύμφωνα με τις εκτιμήσεις του Pashley το 1834 (Robert Pashley, Travels in Crete, 2 τόμοι, Λονδίνο 1837 ) και αποτέλεσαν την πλειονότητα το 1858, όταν 60.000 μουσουλμάνοι αντιστοιχούσαν σε 220.000 χριστιανούς και 907 Εβραίους. Αυτή η υπεροχή των χριστιανών αυξήθηκε κι άλλο στις αρχές του 20ου αιώνα: 303.000 χριστιανοί έναντι 34.000 μουσουλμάνων, που με τη σειρά τους υποχρεώθηκαν να εγκαταλείψουν το νησί το 1923, όταν άρχισε να ισχύει το πρόγραμμα ανταλλαγής πληθυσμών της συνθήκης της Λωζάννης.\nΚαλό είναι να τα διαβάσετε και τα δυο.\nΕτικέτες ΒΙΒΛΙΑ, ΙΣΤΟΡΙΑ, ΚΡΗΤΗ, ΠΕΡΙΗΓΗΤΕΣ\nΣαν χθες μου φαίνεται : http://ganifantis.blogspot.com/2008/12/1970.html\nΕτικέτες κισαμος, ΣΑΝ ΧΘΕΣ\nΑΠΟ ΤΟΝ ΣΕΛΙΝΙΩΤΙΚΟ ΓΥΡΟ ΣΤΟΝ ΟΜΑΛΟ\n20 πόντους χιόνι, αλλά και πολλοί οι τυχεροί που βρέθηκαν στον Ομαλό ανήμερα των Χριστουγέννων. Υπέροχη μέρα με λίγο κρύο, ιδανική για τα παιδιά που αισθάνθηκαν ¨γιορτές¨. Όσο για την διαδρομή από το Σέλινο χίλιες φορές καλύτερη.\nΚαστέλλι-Ταυρωνίτης-Ντερές-Νέα Ρούματα -Σέμπρωνας και αριστερά από διασταύρωση για Σούγια. Μην ξεχάσετε να φάτε κούμαρα στην διαδρομή και φυσικά αρνάκι αβγολέμονο με σταμναγκάθι και ένα πιάτο στάκα όταν αποφασίσετε να φάτε!!!\nΕτικέτες κισαμος, ομαλος\nΤώρα που έρχονται οι γιορτές και οι καλαντριστάδες ετοιμάζονται, θα βγάλω και γω τα απωθημένα μου, αυτά που κρατούσα χρόνια μέσα μου από παιδί, για όλους εκείνους τους εκ παραδόσεως αποδέκτες χριστουγεννιάτικων τραγουδιών.\nΘυμάμαι πάντα προ σπαθούσα να ψυχολογήσω σε κάθε σπίτι που πήγαινα (τότε) τον νοικοκύρη για να θυμάμαι την επόμενη χρονιά αν θα έπρεπε να τα πω ξανά ή όχι. Έτσι είχα φτιάξει μια νοερή λίστα με τις κυριότερες φυσιογνωμίες ακροατών καλάντων. Μη γελάτε !!!\nΚατά αρχάς θέλω να πω ότι πάντα ευχαριστιόμουν αυτές τις άγιες μέρες και σαν όνειρο θυμάμαι που τις κουταλομετρούσα, ως την παραμονή για να τα …….οικονομήσω .\nΞανάβαλα κάτω λοιπόν την θύμηση μου και ανασύνταξα τις παιδικές μου σκέψεις, και ως εκ του θαύματος ξαναθυμήθηκα τους 6 ποιο χαρακτηριστικούς τύπους.\nΟ Σπάγκος : Γεμάτος χαρά πρωί-πρωί κτυπάς την πόρτα, και ενώ είσαι έτοιμος να ακούσεις «το πέστα μας», ακούς το γνωστό «δώσαμε- δώσαμε». Τώρα αν έδωσαν φέτος ή πέρυσι είναι άλλο θέμα.\nΗ Σπαστικιά : Κτυπάς και σου ανοίγει η μεσόκοπη κυρία με τα ρολά στην κεφαλή, με τα πασουμάκια της αλλά με ένα χαμόγελο γεμάτο καλοσύνη.\n- «Πέστα Γιαννάκη»....... Αρχίζεις λοιπόν να τα λες και ενώ φτάνεις ως εκεί που ξέρεις και περιμένεις να ακούσεις τον ήχο των ταλίρων στο χέρι της κυρίας, ακούς ξαφνικά ένα ξερό «Γιαννάκη μέχρι το τέλος τα λέμε;» Σύξυλος ο Γιαννάκης και κάθε Γιαννάκης, κομπλάρει και τον πιάνει ο γνωστός ξερόβηχας της αμηχανίας.\nΟ Παραδοσιακ ός : Τελειώνεις το άσμα και ο καλός κύριος σε καλεί να περάσεις στο σαλόνι του, ξάφνου η χοντρή κυρά του με την δισκάρα γεμάτη τα γνωστά γλυκά των Χριστουγέννων προσπαθεί να σε τρατάρει με το ζόρι, τότε λοιπόν σε έπιανε κρύος ιδρώτας, «θα πάρω και λεφτά ή μόνο γλυκά;» .\nΗ Τσιγκούνα : Και του χρόνου λες, και ενώ βλέπεις την κυρία να χώνει την χερούκλα της στην ποδιά της έτοιμη να σε πληρώσει (κόπος είναι και αυτός) βγάζει το παλιό το θυμάστε καλέ το πεντοχίλιαρο και σου πετά ένα ξερό « έχεις 4950 δρχ. ρέστα». Μετά από λίγο αφού ψάχνεσαι, -για να μην χάσεις και το πενηντάρικο- και κοιτάς αμήχανα εδώ και εκεί σου πετά την δεύτερη στερεότυπη κουβέντα « Δεν έχεις ; Καλά πάρε το 10άρικο που βρήκα στην τσέπη μου, άντε και του χρόνου».\nΟ Γρήγορος : Κτυπάς και καθώς ανοίγει η πόρτα και είσαι έτοιμος, δηλαδή έχεις πάρει την βαθιά αναπνοή για να αρχίσεις το ψάλσιμο, σου πετά ένα «καλά φτάνει» και σου ρίχνει μες στο κουτί το εκατοστάρικο Δεν σε πειράζει που δεν ξεκίνησες καν να τα λες, ήταν ο καλύτερος, ακοπίαστα και γρήγορα, ας είναι καλά.\nΟ Συγγενής : Προσοχή ποτέ δεν πας με παρέα, πάντα μόνος για να μην μοιραστείς το παχουλό (εκείνη την εποχή) πεντακοσάρικο με άλλον και φυσικά πάντα βράδυ που να είναι και ο Θείος ε κεί.\nΌλα αυτά είναι μια απλή έρευνα που έγινε πριν 35 χρόνια τότε που τα πράγματα ήταν πολύ- πολύ σφιγμένα, τότε που σαν συμπλήρωμα παίρναμε και το μπιτόνι για το λάδι (τυρόλαδο μας βάζανε τις περισσότερες φορές), τότε που είχαμε κάνει άτυπη συμφωνία «την καλή εσπέρα» να την λέμε στα μαγαζιά το βράδυ, τότε που το Καστέλι ήταν δυο γειτονιές, και 5 δρόμοι.\nΥ.Σ Τώρα που το ξανασκέφτομαι εμένα μου τύχαιναν πάντα παραδοσιακοί τύποι όταν έλεγα τα κάλαντα. Ίσως αυτό έκανε την περίοδο των Χριστουγέννων μου πιο όμορφη και διαφορετική και για αυτό έμεινε χαραγμένη μέσα μου τόσο έντονα.\nΠΟΛΛΑ ΜΠΟΦΟΡ ΣΗΜΕΡΑ\nΉλθε η κακοκαιρία με βροχές και καταιγίδες. Ισχυρές χιονοπτώσεις στα ορεινά της Κρήτης.\nΟι άνεμοι τώρα είναι 9 μποφόρ και πιθανόν τοπικά 10 μποφόρ.\nθερμοκρασία πολύ χαμηλή 6 έως 13 βαθμούς Κελσίου\nΉλθε ο χειμώνας και στην Κρήτη.\n1.2. Φώτο απο την Λίμνη.\n3. Φώτο Το Μαύρο Μώλο δεν Φαίνεται\nΕτικέτες κακοκαιρια, κισαμος\nΜΕΤΑ ΤΗΝ ΚΡΙΣΗ ΤΙ ;\nΚατά κοινή ομολογία τα φαινόμενα των τελευταίων καιρών όχι μόνο προβληματίζουν και θλίβουν, όχι μόνο δηλώνουν κρίση προσώπων και θεσμών αλλά και κρίση ταυτότητας και προορισμού, κρίση δηλ. που σχεδόν αντιπολιτεύεται την όποια μεταφυσική ανησυχία, πνευματική ε νασχόληση και προσφορά. Βρισκόμαστε ενώπιον μιας παγκοσμίου οικονομικής κρίσεως, ταυτόχρονα όμως και ἡ χώρα μας, αυτός ο τόπος «ο μικρός - ο μέγας», βρίσκεται ενώπιον μίας κρίσεως πού αγγίζει μέλη της κοινωνίας γενικότερα. Είναι δε γεγονός ότι η ποικίλη αυτή διαπλοκή, κατά κανόνα επιτηδευμένη και αδιαφανής, "εμπνέει" ακόμα καί εκπροσώπους του πνεύματος και του εκκλησιαστικού φρονήματος με αποτέλεσμα τον σκανδαλισμό των πολλών και την ικανοποίηση των καιροφυλακτούντων προκειμένου να λοιδορήσουν την Εκκλησία συνολικώς. Πλήθος επαιόντων, (όλοι έχομε γίνει ειδήμονες) εκφέρουν άποψη επί παντός αισθητού και επιστητού, παρελαύνουν καθημερινά από τα τηλεοπτικά παράθυρα, τα οποία (παράθυρα) έχουν γίνει τόποι δίκης και καταδίκης, και μάλιστα χωρίς δικαίωμα «απολογίας» του… «ενόχου» τις περισσότερες φορές. Τό ερώτημα που γεννάται έχει να κάνει μέ τό πώς θά ερμηνεύσουμε αυτή τήν κρίση. Ένας δρόμος, ο εύκολος ίσως, εστιάζεται στο γεγονός, στό σύμπτωμα, ερευνά δηλ. όσα συνέβησαν και αποδίδει ευθύνες όπου υπάρχουν. Αναγκαίο και απαραίτητο. Είναι όμως αρκετό; Λύνει το πρόβλημα; Ταπεινά φρονούμε πως όχι. Χρειάζεται να προχωρήσομε παραπέρα, να ερμηνεύσομε δηλαδή τα φαινόμενα, να αναζητήσομε τις αιτίες των. Αν πραγματικά θέλομε να αντιμετωπίσομε ένα σύμπτωμα μακροπρόθεσμα, αν επιδιώκομε να διαλευκάνομε πλήρως ένα σκάνδαλο η εστίαση στο πρόβλημα δεν είναι αρκετή. Όσες επιτροπές και αν συστήσομε, όσες καταδικαστικές αποφάσεις και αν λάβομε, όσες δηλώσεις και αν κάνομε ο ηθικός αυτουργός δεν πρόκειται να συνετισθεί, τό πρόβλημα θά παραμένει. Τι σημαίνει αυτό; Ότι η αλήθεια των πραγμάτων θεωρείται, οράται, συναντάται στο ήθος των προσώπων. Όχι στην ηθική, αλλά στο ήθος. Γιατί η ηθική είναι μια κατασκευή της διάνοιας, ένα σύστημα ηθικών κανόνων και νομικών διατάξεων, αλλά το ήθος ξεπερνά τους κανόνες και τις διατάξεις. Συμπέρασμα: Πιστεύομε λοιπόν ότι η παρούσα κρίση αγγίζει όλους μας, έχομε όλοι ευθύνη. Πέρα από την προσωπική ευθύνη, η οποία ευελπιστούμε να αποδοθεί, υπάρχει και η συλλογική ευθύνη. Είμαστε όλοι μας περισσότερο η λιγότερο ηθικοί αυτουργοί. Αιτία αυτής της συναυτουργίας; Το γεγονός ότι η ταυτότητα μας έχει στηριχθεί πάνω στο «φαίνεσθε» καί όχι στο «είναι». Κυρίαρχο στοιχείο του πολιτισμού του Νεοέλληνα. Μήπως δεν είναι αλήθεια ότι στις περισσότερες περιπτώσεις μας αφήνει αδιάφορους η ουσία και αγκιστρωνόμαστε στην επιφάνεια, στον τύπο; Μήπως δεν είναι αλήθεια ότι μόνιμη αγωνία μας είναι τό πώς φαινόμαστε στα μάτια των άλλων η το ποια γνώμη έχουν οι άλλοι για εμάς; Μήπως δεν αληθεύει το γεγονός ότι καλλιεργούμε έναν «πολιτισμό» θανάτου; Πολιτισμό που θέτει τον ευδαιμονισμό ως προτεραιότητα ζωής; Πολιτισμό που θέλει τα παιδιά μας να μεγαλώνουν κάτω από την πίεση της τελειότητας;\nΗ δυσκολία μας τελικά βρίσκεται στο να ερμηνεύσομε και να κατανοήσομε τα σκάνδαλα ως σύμπτωμα μιας ευρύτερης νόσου. Είναι ίσως αφέλεια αν πιστεύομε ότι η διαφθορά, το κακό θα εξαλειφθούν με το να τιμωρηθούν μόνο οι συγκεκριμένοι παραβάτες. Αυτό δεν απαλλάσσει κανένα μας από την προσωπική του ευθύνη. Ας μην ξεχνάμε εξάλλου ότι τα όρια ανάμεσα στην προσωπική και συλλογική ευθύνη συχνά είναι δυσδιάκριτα. Όταν ζητάμε μιά «εξυπηρέτηση», εις βάρος του άλλου, όταν επιθυμούμε να μην περάσομε από τα γρανάζια που περνούν όλοι, όταν καθημερινά παραβλέπομε την ανάγκη του διπλανού μας ή τον αδικούμε, τότε αλήθεια δεν γινόμαστε μέρος της διαφθοράς; Είναι δυσοίωνο το γεγονός ότι η απληστία και ο ασυγκράτητος ευδαιμονισμός του νυν καιρού, το ατομοκεντρικό συμφέρον όλο και περισσότερο μεθούν και θέλγουν όλους μας ίσως. Τι απομένει λοιπόν; Ο Ντοστογιέφσκι έγραφε ότι η ομορφιά θα σώσει τον κόσμο. Η ομορφιά δεν είναι απλώς και μόνο ένα αισθητικό επίτευγμα, αλλά ενέργεια και έργο που συνταιριάζει, ενώνει, ολοκληρώνει μια πραγματικότητα, διαφορετικά κατακερματίζεται και διαλύεται. Η ομορφιά, η ποίηση, το ανθρώπινο μέτρο, η δημιουργικότητα, η αγιότητα μπορούν να σώσουν την διψασμένη ζωή μας από την ξηρασία, την πεζότητα, τον πόνο. Το έλεος του Θεού για τον κόσμο Του και για την Εκκλησία Του.\nΕτικέτες κισαμος, ΜΗΤΡΟΠΟΛΙΤΗΣ ΑΜΦΙΛΟΧΙΟΣ, ξενη δημοσιευση\n«Το άναμμα του Χριστουγεννιάτικου δέντρου»\nΠαρά το ψιλόβροχο και το τσουχτερό κρύο πολύς κόσμος παρακολούθησε την τελετή του ανάμματος του χριστουγεννιάτικου δένδρου στην οδό Σκαλίδη και μπροστά από την εκκλησία του Μιχαήλ Αρχαγγέλου.\nΣτο σύντομο χαιρετισμό της η δήμαρχος δεν παρέλειψε να αναφερθεί στις μέρες που μας έρχονται αλλά και στην οικονομική κρίση που μαστίζει τον κόσμο. Φυσικά ειδική μνεία έγινε και για τον αδικοχαμένο 15χρονο που έχασε την ζωή του σε συμπλοκή με αστυνομικούς.\nΑξίζει να τονιστεί η παρουσία της φιλαρμονικής του Δήμου που παιάνιζε χριστουγεννιάτικα τραγούδια αλλά και η ξαφνική παρουσία του Άι Βασίλη που έδωσε ένα ξεχωριστό τόνο στα αισθήματα των μικρών παιδιών.\nΚαι του χρόνου νωρίτερα και ποιο επίσημα !!!!!\nΚΑΤΑΛΗΨΕΙΣ ΡΑΔΙΟΤΗΛΕΟΠΤΙΚΩΝ ΣΤΑΘΜΩΝ\nΤις εγκαταστάσεις του τηλεοπτικού σταθμού «Τηλεόραση Κύδων» κατέλαβε χθες το μεσημέρι ομάδα περίπου 50 ατόμων του αντιεξουσιαστικού χώρου και από συλλογικότητες των Χανίων. Οι καταληψίες μπήκαν στο κανάλι στις 2.30 μ.μ. ζητώντας να μεταδοθεί μαγνητοσκοπημένο μήνυμα διαμαρτυρίας διάρκειας 18 λεπτών για το θάνατο του 15χρονου Αλέξη Γρηγορόπουλου, στην Αθήνα, για τα όσα γίνονται αυτές τις ημέρες και για το ρόλο των ηλεκτρονικών Μέσων Μαζικής Ενημέρωσης. Το μήνυμα μεταδόθηκε και οι καταληψίες αποχώρησαν ειρηνικά στις 3.15 μμ. Η χθεσινή, ήταν η δεύτερη κατάληψη τηλεοπτικού σταθμού στα Χανιά. Είχε προηγηθεί, το βράδυ της Τετάρτης, κατάληψη στις εγκαταστάσεις της «Νέας Τηλεόρασης».\nΝα σημειωθ εί πως μέχρι και χθες ανάλογες κινήσεις με καταλήψεις ηλεκτρονικών ΜΜΕ έχουν γίνει και στην κρατική τηλεόραση (ΝΕΤ) καθώς επίσης και στον τηλεοπτικό σταθμό της Πάτρας «Super B». Όμως βασικός στόχος των καταληψιών για τη μετάδοση των μηνυμάτων τους φαίνεται πως είναι οι ραδιοφωνικοί σταθμοί, καθώς αντίστοιχες ολιγόωρες καταλήψεις έχουν γίνει σε πέντε ραδιοφωνικούς σταθμούς της Αθήνας, τέσσερις της Κέρκυρας, τρεις της Μυτιλήνης, δύο της Θεσσαλονίκης καθώς επίσης και σε ραδιοφωνικούς σταθμούς του Ρεθύμνου, της Σπάρτης και της Τρίπολης.\nΕτικέτες ΤΗΛΕΟΠΤΙΚΟΙ ΣΤΑΘΜΟΙ, ΧΑΝΙΑ\nΝΕΕΣ ΣΧΟΛΙΚΕΣ ΑΙΘΟΥΣΕΣ ΣΤΗΝ ΚΙΣΑΜΟ\nΚατά την τελευτ αία συνεδρίαση του νομαρχιακού συμβουλίου Χανίων ιεραρχήθηκαν οι προτεραιότητες του 5ους προγράμματος σχολικής στέγης στο νομό. Στο αναμορφωμένο πρόγραμμα βλέπουμε με έκπληξη ενδιαφέροντα και σημαντικά έργα για την Κίσαμος\nΑ) Κατασκευή Ενιαίου λυκείου Κισάμου προϋπολογισμού 1.500.000 Ε με επίβλεψη κατασκευή από τον Ο.Σ.Κ. Α.Ε.\nΒ) Κατασκευή 5ου Νηπιαγωγείου Κισάμου 2/θέσιο, δαπάνη 300.000 Ε 2009-2010.\nΓ) Κατασκευ ή 1ου Νηπιαγωγείου Κισάμου 1/θέσιο, δαπάνη 300.000 Ε 2009-2010\nΔ)Επισκευή και συντήρηση κτιρίου ΕΠΑΛ δαπάνη 200.000 Ε 2009-2011\nΕ) Επισκευή Νηπιαγωγείου Πλατάνου1/θέσιο 50.000Ε 2009\nΣΤ)Κατασκευή γυμναστηρίου 1ου Γυμνασίου δαπάνη 200.000Ε 2009\nΣίγουρα μια τεράστια προσπάθεια αν αναλογιστούμε πόσο λίγα χρήματα δόθηκαν τα περασμένα χρόνια στην Κίσαμο. Νομίζω ότι ο σημερινός Νομάρχης κ. Αρχοντάκς αξίζει τα συγχαρητήρια μας, όπως και οι άξιοι εκπρόσωποι της νομαρχίας και Κισαμίτες σύμβουλοι, κ. Σπύρος Μαυροδημητράκης, Μιχάλης Τουλουπάκης, και Γιώργος Κονταξάκης για την ουσιαστική συμβολή τους σε όλη την προσπάθεια.\nΕτικέτες κισαμος, ΣΧΟΛΙΚΕΣ ΑΙΘΟΥΣΕΣ\nΟ Αλέξης Μινωτής ήταν ένας από τους κορυφαίους δραματικούς ηθοποιούς και σκηνοθέτες του Ελληνικού θεάτρου. Γεννήθηκε στα Χανιά στις 8 Αυγούστου 1898. Στα Δελιανά Κισάμου βρίσκεται το π ατρικό σπίτι του πατέρα του (ΦΩΤΟ 1). Το πραγματικό του όνομα ήταν Αλέξης Μινωτάκης. Μετά τις εγκύκλιες σπουδές του στο γυμνάσιο διορίστηκε υπάλληλος στην Εθνική Τράπεζα Χανίων. Το 1921 ήλθε στην Αθήνα και άρχισε ως ερασιτέχνης ηθοποιός να εμφανίζεται "επί σκηνής" με διάφορα θεατρικά συγκροτήματα - θιάσους. Αργότερα όμως επιδόθηκε ως επαγγελματίας ηθοποιός λαμβάνοντας μέρος και σε επαρχιακές θεατρικές περιοδείες με τους θιάσους Βεάκη και Νέζερ παρουσιάζοντας τον "Οιδίποδα τύραννο". Προκειμένου εν τω μεταξύ ν΄ αντιμετωπίσει τις οικογενειακές αντιρρήσεις για το επάγγελμα που είχε διαλέξει αναγκάσθηκε να κόψει (περιορίσει) το επίθετό του, αν και αυτό δεν μείωσε τη ρήξη που είχε με τον πατέρα του για πολλά χρόνια.\nΒραδύτερα προσλήφθηκε από τον θίασο της Μαρίκας Κοτοπούλη με το θίασο της οποίας και σημείωσε το 1925 τη πρώτη του μεγάλη επιτυχία στο έργο του Αρτζιμπάσεφ "Πόλεμος" που υποδυόταν το ρόλο του βιολιστή, έτσι δεν άργησε αν και αυτοδίδακτος ν΄ αναγνωρισθεί η εξέχουσα καλλιτεχνική μορφή του μεταξύ των Ελλήνων πρωταγωνιστών της δραματικής σκηνής. Ιστορικής επιτυχίας θεωρήθηκαν οι παραστάσεις του στο πρωτοποριακό τότε συγκρότημα της "Ελεύθερης Σκηνής" το 1930. Στη συνέχεια αναγνωρίσθηκε από τους καλλίτερους πρωταγωνιστές του Εθνικού Θεάτρου στις παραστάσεις του οποίου στην Αγγλία (1939) με τον "Άμλετ" του Σαίξπηρ κρίθηκε από τους Άγγλους κριτικούς ως Παγκόσμιος καλλίτερος Άμλετ των τελευταίων 50 ετών. Ο Αλέξης Μινωτής υποδύθηκε σχεδόν όλους τους ρόλους σε όλα τα θεατρικά είδη, από φάρσες μέχρι μελοδράματα (όπερες) και από κωμωδία μέχρι τραγωδία, δημιουργώντας μια καριέρα διεθνούς ακτινοβολίας.\nΚυριότεροι δημιου ργικοί ρόλοι του Αλέξη Μινωτή ήταν στους πρωταγωνιστικούς ρόλους των έργων: "Ιούλιος Καίσαρ" και "Άμλετ" του Σαίξπηρ, "Δον Κάρλος" του Σίλλερ, "Ιβάν ο τρομερός", "Πέερ Γκυντ", "Μάκβεθ", "Βασιλιάς Ληρ", "Βρικόλακες" κ.ά.\nΤο 1940 παντρεύτηκε την Κατίνα Παξινού και μαζί εμφανίζονταν στο Βασιλικό Θέατρο που δημιούργησαν. Στη περίοδο όμως της κατοχής στην Ελλάδα (1941) ο Αλέξης Μινωτής κατέφυγε στις ΗΠΑ. Το 1946 ο Μινωτής εισήλθε στο Χόλυγουντ και έλαβε μέρος στη κινηματογραφική ταινία του Άλφρεντ Χίτσκοκ "Notorious" μαζί με τον Κάρυ Γκραnτ και την Ίνγκριντ Μπέργκμαν. Την ίδια χρονιά συμμετείχε ακόμη στη ταινία "Chase" μαζί με την Μισέλ Μοργκάν. Από εκεί το 1952 προσκλήθηκε από το Εθνικό Θέατρο στην Αθήνα (μαζί με την Κατίνα Παξινού) για έκτακτες εμφανίσεις σε αρχαία δράματα και στους "Βρικόλακες" του Ίψεν. (ΦΩΤΟ 2).\nΤότε ανταποκρινόμενος στο αίτημα της Βασίλισσας Φρειδερίκης για γύρισμα χολιγουντιανής ταινίας στην Ελλάδα συμμετείχε στο "Παιδί και το Δελφίνι" με την Σοφία Λόρεν που γυρίστηκε στην Ύδρα. Το ίδιο έτος μετά τις παραστάσεις στην Ελλάδα συμμετείχε στις παραστάσεις αρχαίων δραμάτων του Εθνικού Θεάτρου στη Νέα Υόρκη. Στις παραστάσεις εκείνες ο "Οιδίπους Τύραν νος" του Σοφοκλή ανεβάστηκε με δική του σκηνοθεσία. Επίσης σκηνοθέτησε στη συνέχεια τις τραγωδίες "Εκάβη" και "Μήδεια" του Ευριπίδη στις οποίες και πρωταγωνίστησε η Κατίνα Παξινού καθώς και τις τραγωδίες "Αντιγόνη" και "Οιδίπους επί Κολονώ" που πρωταγωνιστούσε ο ίδιος. Το 1958 ανέβασε στην Αμερική (Dallas Civil Opera) και στο Γκόβεντ Γκάρντεν στο Λονδίνο την όπερα του Κερουμπίνι "Μήδεια" με πρωταγωνίστρια την Μαρία Κάλλας. Η παράσταση εκείνη κρίθηκε ως βάση υψηλού υποδείγματος σύγχρονης σκηνοθεσίας μελοδράματος (όπερας). Επίσης εμφανίσθηκε και στο Μπροντγουέι στην "Ηλέκτρα" με την Μαρίκα Κοτοπούλη.Ο Αλέξης Μινωτής είχε επίσης λάβει μέρος και στη ξένη κινηματογραφική επιτυχία "Γη των Φαραώ" με την Τζόαν Κόλινς.\nΠέθανε στην Αθήνα στις 11 Νοεμβρίου 1990\nΕτικέτες ΗΘΟΠΟΙΟΙ, κισαμος\nΤο όνομα Τάλως αποδίδεται τόσο σε ανθρώπινο ον, όσο και σε μια μηχανική κατασκευή, η οποία σύμφωνα με τα στοιχεία του μύθου θα πρέπει να ήταν και το πρώτο ρομπότ της ανθρωπότητας.\nΣαν υπαρκτό πρόσωπο, ο Τάλως, θεωρείται γιος της Πολυκάστης αδελφής του Δαιδάλου (του γνωστού μας), κατά άλλους αδελφός του Ροδάμανθυ και τρίτος αδελφός του Μίνωα. Η μυθολογία λέει ότι ο Δίας, έκλεψε την όμορφη κόρη του Αγήνορα από την Τύρο ή τη Σιδώνα, αφού την ξεγέλασε μεταμφιεσμένος σε ταύρο. Την οδήγησε στο νυφικό κρεβάτι κάτω από τη σκιά ενός πλάτανου της Γόρτυνας. Μετά της προσέφερε τρία δώρα, ένα σκύλο που ποτέ δεν του ξέφυγε τίποτα, μια φαρέτρα με αλάνθαστα βέλη και ένα χάλκινο γίγαντα, τον προστάτη της Κρήτης Τάλω. Μεταγενέστερα ο Ι. Κακριδής, βασιζόμενος στο ότι ο Ησύχιος γράφει πως ταλώς σήμαινε ήλιος, ενώ Ταλαιός είναι το όνομα του Δία στην Κρήτη και με βάση και άλλα στοιχεία, εκφράζει την άποψη ότι ήταν ηλιακή θεότητα που αργότερα μεταπλάστηκε σε ήρωα.\nΣαν μηχανικό, τεχνικό πλάσμα, οφείλει την ύπαρξη του είτε στον Δαίδαλο είτε στον Ήφαιστο. Επικρατέστερη είναι η άποψη που θέλει τον Τάλω κατασκευασμένο από τον Ήφαιστο κατά εντολή του Δία, ο οποίος τον χάρισε μετά στον Μίνωα για να φυλάει την Κρήτη.\nΉταν κατασκευασμένος από μπρούντζο και διέθετε μια και μοναδική φλέβα, ή οποία ξεκινούσε από τον λαιμό και κατέληγε στον αστράγαλο του, όπου ένα χάλκινο καρφί ή βίδα έκλεινε την έξοδο της. Μέσα στην φλέβα του Τάλω κυλούσε ο ιχώρ (αίμα αθανάτων), θείο υγρό που του έδινε ζωή. Κύριο έργο του Τάλω ήταν να διατρέχει τις ακτές της Κρήτης τρεις φορές την μέρα, να ρίχνει βράχους στα εχθρικά πλοία, να σκοτώνει τους εισβολείς και επί πλέον να περιφέρεται στο εσωτερικό του νησιού, από χωριό σε χωριό, μεταφέροντας τους νόμους που θεσμοθετούσε ο Μίνωας. Τους εισβολείς, λέει ο μύθος, τους αγκάλιαζε και μετά πυρακτωνόταν και τους κατάκαιε.\nΧαρακτηριστικός είναι δυο εκδοχές για τον θάνατος του, όταν από την Κρήτη περνούσαν οι Αργοναύτες επιστρέφοντας από την Κολχίδα, η Μήδεια, που ταξίδευε μαζί τους, μάγεψε με τα λόγια της τον Τάλω, υποσχόμενή του αθανασία, κι έτσι μπόρεσε ο Ιάσονας να του αφαιρέσει το καρφί στη φτέρνα του που έκλεινε τη μια και μοναδική φλέβα που διέτρεχε όλο το κορμί του και περιείχε ιχώρ, θανατώνοντάς τον. Η άλλη εκδοχή λέει ότι ο Ποίας, πατέρας του Φιλοκτήτη, τόξευσε το χάλκινο βέλος του στην φτέρνα του Τάλω και σπάζοντας την βίδα χύνοντας το πολύτιμο ιχώρ, που του έδινε ζωή.\nΙστορικά ο Τάλως εμφανίζεται σε αρκετά νομίσματα της Φαιστού.\nΡόμπερτ Γρέις Ελληνικοί μύθοι Αθήνα 1988\nΧρήστος Λάζος Μηχανική και τεχνολογία στην αρχαία Ελλάδα 1993\nΚρητική Μυθολογία", Νίκος Ψυλλάκης, σελ.: 136-141\nΔΕΝ ΚΑΝΩ ΚΑΜΙΑ ΣΥΓΚΡΙΣΗ !!!\n«Το φαράγγι της Σα μαριάς έγινε Εθνικός Δρυμός το 1962 για να διαφυλάξει ένα από τα σημαντικότερα φυσικά εργαστήρια της Ελλάδας. Περικυκλωμένο από απόρθητες ορθοπλαγιές, με το ιδιαίτερο μικροκλίμα του είναι ένας πυρήνας ζωής τεράστιας φυσικής, ιστορικής και πολιτιστικής σημασίας. Με μήκος που ξεπερνά τα 16 χλμ. είναι το μεγαλύτερο φαράγγι της Ευρώπης και τελευταίο καταφύγιο του κρι-κρί του περίφημου Κρητικού αίγαγρου». Έτσι διαφημίζεται στα ξενόγλωσσα σαιτ το φαράγγι, που κακά τα ψέματα αποτελεί μαζί με τις παραλίες μας τον μοχλό της τουριστικής μας προβολής.\nΤο φαράγγι της Σαμαριάς από την άλλη είναι για μας τους γηγενείς, ένα από εκείνα τα μέρη που δεν χρειάζεται ιδιαίτερες συστάσεις. Ξακουστό για την άγρια ομορφιά του συγκεντρώνει κάθε χρόνο, ειδικά το καλοκαίρι, χιλιάδες επισκέπτες τόσο από την Ελλάδα όσο και από το εξωτερικό που έρχονται εδώ, στη Νότια Κρήτη για να περπατήσουν τα εύκολα χιλιόμετρά του και να απολαύσουν ένα από τα ομορφότερα σημεία της Ελληνικής γης και όχι μόνο.\nΔυτικά του κόλπου της Κισάμου, βρίσκονται ένα σύμπλεγμα μικρών νησιών και μια απερίγραπτης ομορφιάς λιμνοθάλασσα. Είναι τα πιο όμορφα παραθαλάσσια σημεία της Κρήτης, το νησάκι της Ήμερης Γραμβούσας και η παραλία του Μπάλου στους μυχούς του Τηγανιού. Εκτός βέβαια από το άγονο παρθένο τοπίο και τα γαλαζοπράσινα νερά το νησί της Γραμβούσας έχει και μακραίωνη ιστορία γεγονός που μαρτυράτε και από το κάστρο που βρίσκεται στην κορυφή του νησιού, το οποίο χτίστηκε το 1579 από τους Ενετούς που κυρίευσαν την Κρήτη. Φυσικά γνωρίζετε ότι ανήκει στο δίκτυο προστασίας, που περιλαμβάνει το Natura 2000 για την Κρήτη.\nΤι σας λέω τώρα ; Την ξέρετε την ιστορία !!!\nΤο νησί αλλά και η λιμνοθάλασσα μέχρι πριν από λίγα χρόνια φιλοξενούσε μόνο τους ψαράδες της περιοχής και κάτι λάτρεις του εξωτικού και της περιπέτειας. Σήμερα πολυδιαφημισμένος παράδεισος, τόπος διεθνούς λατρείας για την ατελείωτη ομορφιά με το ασταμάτητο παιχνίδισμα των χρωμάτων. Τόπος ιδιωτικής εκμετάλλευσης και αρπαγή των αναπτυξιακών ονείρων μας.\nΣτάλθηκε πριν από μερικές ημέρες από τη Διεύθυνση Δασών Ν. Χανίων στο Συμβούλιο της Ευρώπης η ετήσια έκθεση για το 2008 σχετικά με το φαράγγι της Σαμαριάς, προκειμένου μετά την αξιολόγηση που θα γίνει να δοθεί ξανά τον επόμενο χρόνο το Δίπλωμα του Συμβουλίου στον Εθνικό Δρυμό της Σαμαριάς. Σύμφωνα με τα στοιχεία που αναφέρονται στην έκθεση, ο αριθμός των επισκεπτών στο φαράγγι, από το Μάιο μέχρι τα τέλη Οκτωβρίου ήταν φέτος 156.557 άτομα έναντι 158.830 το 2007, 177.263 το 2006 και 181.485 ατόμων το 2005.Είναι άξιο αναφοράς ότι στον Εθνικό Δρυμό της Σαμαριάς γίνονται αυτή τη στιγμή διάφορα έργα, όπως η βελτίωση του Κέντρου Πληροφόρησης των Λευκών Ορέων, η αγορά εξειδικευμένου εξοπλισμού για τα γραφεία και για την υποστήριξη του ίδιου Κέντρου, η ανακατασκευή του κτιρίου, που στεγάζει το Κέντρο Πληροφόρησης της Αγίας Ρουμέλης, που είναι αφιερωμένο στην γεωλογία της περιοχής, η δημιουργία μιας νέας ιστοσελίδας για το Πάρκο και η τοποθέτηση ενός site στο Ίντερνετ, που δείχνει μόνιμα τις μετεωρολογικές συνθήκες στο Ξυλόσκαλο». Εξάλλου έχουν προκηρυχθεί ή δημοπρατηθεί διάφορες επιστημονικές έρευνες και μελέτες, όπως η μελέτη για την ημερήσια εκτίμηση κινδύνου από φωτιά στα Λευκά Όρη, η μελέτη του πληθυσμού και των οικολογικών απαιτήσεων του Κρητικού αιγάγρου στα λευκά Όρη, με συνακόλουθες προτάσεις διαχείρισης του είδους καθώς και η μελέτη για την εγκατάσταση μόνιμων δειγματοληπτικών σταθμών στα Λευκά Όρη για την καταγραφή των αλλαγών στη βιοποικιλότητα (χλωρίδα και πανίδα).\nΕπειδή δεν θέλω να σας μπερδεύω περισσότερο σας λέω ότι η επισκεψιμότητα στο δικό μας νησάκι της Γραμβούσας, αλλά και στον δικό μας Μπάλο για φέτος (2008) άγγιξε τις 120.000 άτομα, μεγάλο ρεκόρ που όση πτώση και να έχει ο τουρισμός ένα είναι το σίγουρο!\n- Του χρόνου θα σπάσει ξανά το ρεκόρ, αφού όπως και να το κάνουμε ο παράδεισος σήμερα είναι εδώ, δίπλα μας και άλλος δεν υπάρχει! Ένα ρεκόρ που δεν παίρνει κανένα δίπλωμα, όπως της Σαμαριάς, εκτός ίσως, από αυτό της ανοικτής παλάμης.\nΚαι το ρεζουμέ για να κλείσουμε και την χρονιά με μια ευχή !\n- Άντε και του χρόνου κάτι τις να πάρει και η δημοτική μας αρχή από την πίττα (μεγάλη πίττα) που άλλοι εκμεταλλεύονται χρόνια τώρα. Είναι δικαίωμα της άλλωστε, άσχετα αν κάποιοι είναι χρόνια κλειναύτηδες !!! Είναι δικαίωμα της!\nΥ. Σ 1 Επειδή υπάρχουν καλοθελητάδες που υποστηρίζουν ότι μόνο αυτοί προφυλάσσουν και κρατούν την λιμνοθάλασσα καθαρή και ότι αν έλειπαν, θα ήταν ένας μεγάλος πισσόλακκος ο Μπάλος, αντιγράφω από την εφημερίδα ΤΟ ΒΗΜΑ μια από τις πολλές καταγγελίες που έφτασαν στα χέρια τους, αλλά ποτέ στα δικά μας. Γράφει λοιπόν η φυλλάδα :\n« Δεν πρόκειται ακριβώς για ΧΑΔΑ, αλλά αποτελεί ένα χαρακτηριστικό παράδειγμα του τρόπου «διαχείρισης» των απορριμμάτων στη χώρα μας. Αφορά την περιοχή του Μπάλου, στη χερσόνησο της Γραμβούσας του Νομού Χανίων, μια περιοχή ενταγμένη στο ευρωπαϊκό δίκτυο προστατευόμενων περιοχών Νatura. Τον περασμένο Απρίλιο, με το άνοιγμα της τουριστικής περιόδου, ορισμένοι αποφάσισαν να καθαρίσουν την παραλία από τα σκουπίδια. Γέμισαν πολλές μαύρες σακούλες, τις οποίες όμως δεν τις πήραν μαζί τους για να τις εναποθέσουν σε κάποιο χώρο απόθεσης απορριμμάτων παρά τις συγκέντρωσαν σε ένα σημείο της παραλίας, έβαλαν φωτιά και έφυγαν. Η φωτιά έκαψε ένα μέρος των απορριμμάτων και τα υπόλοιπα «περίμεναν» τους επισκέπτες του καλοκαιριού, οι οποίοι αντί να περπατούν πάνω στη ροζ άμμο, ανάμεσα σε κοχύλια και όστρακα που ξεβράζει το κύμα, ισορροπούσαν πάνω σε τόνους από σκουπίδια και απροσδιόριστου είδους ακαθαρσίες, πεταμένους σκουριασμένους σωλήνες, πλαστικά δοχεία, μπουκάλια, κ.ά».\n- Αλήθεια ποιος καθαρίζει τον Μπάλο;\n- Ο πονέντες ;\nΥ.Σ 2 Οποιαδήποτε σκέψη και αν κάνετε θα πέσετε έξω στους υπολογισμούς σας, για το πόσο χοντρό χρήμα διακινείτε σε αυτές τις δυο παραδείσιες διαδρομές του νομού μας! Θα πέσετε πολύ έξω! Φυσικά ούτε σύγκριση μεταξύ αυτών των περιοχών μπορούμε να κάνουμε, αυτό να λέγετε!\nΕτικέτες κισαμος, μπαλος, σαμαρια\nΠΑΜΕ ΓΕΡΑ ΠΑΙΔΙΑ !!!\nΕιρηνικό πέρα για πέρα το μαθητικό συλλαλητήριο που διοργάνωσαν τα δυο γυμνάσιου του Καστελλιού.\nΜε την διακριτική παρουσία δυο περιπολικών που τους άνοιγαν το δρόμο διέσχισαν την Ηρώων Πολυτεχνείου και επέστρεψαν στο 1ο Γυμνάσιο από την Σκαλίδη.\nΑρκετοί κάτοικοι τους χειροκρότησαν από τα μπαλκόνια και τα καφενεία, μερικοί δε περπάτησαν μαζί τους !\nΜπράβο στα παιδιά που δεν έκαναν τίποτα που να τα εκθέσει στα μάτια των …. ιδιόρρυθμων.\nΦυσικά δεν έλειπαν και τα σκληρά συνθήματα όπως :\n"Άλλο Αλέξη σκότωσαν"\n" Ντροπή-νροπή και αηδία Αλέξη σε σκοτώσανε χωρίς καμιά αιτία"\n"Του μπάτσου το όπλο είναι μαγικό στοχεύει στο αέρα και βρίσκει το ψαχνό"\n" Στις τράπεζες τα χρήματα, στην νεολαία σφαίρες".\nΕτικέτες ΔΙΑΔΗΛΩΣΕΙΣ, κισαμος\nΓΥΠΑΕΤΟΣ Ο ΜΟΥΣΤΑΚΑΛΗΣ\nΈνα από τα πλέον σπάνια αρπακτικά που φιλοξενεί η χώρα μας είναι και ο Γυπαετός, ένα πουλί των ορεινών οικοσυστημάτων. Το επιστημονικό του όνομα είναι Gypaetus barbatus, όπου barbatus σημαίνει μουστακαλής και το πήρε από το μουστάκι που εύκολα διακρίνεται στις δύο πλευρές του ράμφους του. Είναι ένα είδος γύπα με μία μεγάλη ρομβοειδή ουρά, δυναμικό πέταγμα, σχετικά γρήγορο, γεμάτο από ελιγμούς που πιο πολύ θυμίζουν ένα μεγάλο γεράκι, παρά ένα πουλί με άνοιγμα φτερών που φτάνει τα 2,80 μέτρα και βάρος 5-7 κιλά. Στην πράξη αυτό σημαίνει ότι μπορεί να πετάξει πολύ νωρίς το πρωί ή αργά το απόγευμα ή ακόμη και μέσα στα σύννεφα και στο ψιλοβρόχι. Επιπλέον, μπορεί εύκολα να απογειωθεί μετά από ένα μεγάλο γεύμα, σε αντίθεση με τα Όρνια που πρέπει πρώτα να χωνέψουν την τροφή. Ο αρσενικός και ο θηλυκός Γυπαετός οι οποίοι ζευγαρώνουν για μια ζωή αρχίζουν τις ερωτοτροπίες τους νωρίς τον Οκτώβριο εώς και τον Ιανουάριο, πετώντας πλάι-πλάι, κυνηγώντας ο ένας τον άλλο, ακροβατώντας με πλεγμένα τα νύχια τους και βουτώντας στο κενό. Διατηρούν μια επικράτεια, μέσης επιφάνειας 350 τετραγωνικών χιλιομέτρων, την οποία υπερασπίζονται ενάντια σε άλλα άτομα του ίδιου είδους. Φωλιάζουν μέσα σε μικρές σπηλιές ή σε προφυλαγμένες προεξοχές ψηλών ορθοπλαγιών. Για την επισκευή και το χτίσιμο της φωλιάς, που αρχίζει το Νοέμβριο, χρησιμοποιούν κλαδιά, μαλλί από πρόβατο και ότι άλλο είναι πρόσφορο. Συνήθως χτίζουν δύο και τρεις μεγάλες φωλιές ενώ γεννούν σε μία από αυτές ένα με δύο αυγά μέσα στο καταχείμωνο, Δεκέμβριο -Ιανουάριο. Η εκκόλαψη των αυγών, που γίνεται και από τους δύο γονείς διαρκεί κάτι λιγότερο από δύο μήνες. Τελικά τον Ιούνιο πετάει από τη φωλιά, σχεδόν πάντα, ένα μόνο μικρό με σκούρο καφέ κεφάλι και ουρά. Ο Γυπαετός είναι το μοναδικό πλάσμα στον κόσμο που τρέφεται σχεδόν αποκλειστικά (70-90%) με κόκαλα. Στην Κρήτη οι βοσκοί δικαίως το έχουν ονομάσει Κοκάλα, καθώς γνωρίζουν τη συνήθειά του να σπάει τα μεγαλύτερα κόκαλα σε βραχώδεις πλαγιές τι "σπάστρες", με μία χαρακτηριστική τεχνική. Τα πετάει από μεγάλο ύψος σε βραχώδεις απότομες πλαγιές, ακολουθώντας τα από πίσω με μία σπειροειδή κάθοδο, διαδικασία την οποία επαναλαμβάνει ώσπου τελικά να σπάσουν τα κόκαλα. Στη συνέχεια τρώει τα κομμάτια ξεκινώντας από το μεδούλι. Τα μικρότερα κόκαλα τα καταπίνει ολόκληρα και το στομάχι του με τα πανίσχυρα γαστρικά υγρά, τα χωνεύει με ευκολία. Πολλές φορές, όταν καταπίνει ένα μακρύ κόκαλο, ενώ η μία άκρη του βρίσκεται έξω από το στόμα του, έχει αρχίσει η πέψη της άλλης άκρης που βρίσκεται στο στο μάχι του. Αυτή η διατροφική του συνήθεια φαντάζει περίεργη αλλά, από τη στιγμή που έχει λυθεί το πρόβλημα της πέψης των κοκάλων, αυτά αποτελούν μια πολύ θρεπτική τροφή, εύκολα αποθηκεύσιμη, για την οποία το πουλί δεν έχει ανταγωνιστές. Άλλη μια ιδιαιτερότητα του είδους είναι το "μακιγιάρισμα" των φτερών του με οξείδια του σιδήρου, τα οποία βρίσκει σε θέσεις με κόκκινο χρώμα ή στα τοιχώματα των σπηλιών όπου φωλιάζει, με αποτέλεσμα τα φύσει λευκά φτερά του κεφαλιού και του στήθους να χρωματίζονται πορτοκαλί. Οι λόγοι καθώς και τα οφέλη που οδηγούν σε αυτή τη συμπεριφορά του "μακιγιαρίσματος" μας είναι ακόμη άγνωστα. Σήμερα η χώρα μας φιλοξενεί στην Κρήτη και παρά τη μείωση, τον μεγαλύτερο νησιώτικό πληθυσμό του κόσμου με 12 επικράτειες, 10 εκ των οποίων διατηρούν ζευγάρια. Όμως, στην ηπειρωτική Ελλάδα τα πράγματα είναι τελείως διαφορετικά. Το είδος έχει γνωρίσει μια πρωτοφανή μείωση του πληθυσμού του, με αποτέλεσμα από κοινό είδος των βουνών μας, τη δεκαετία του '80 να υπάρχουν μόνο 5-11 ζευγάρια, για να φτάσουμε σήμερα να απαριθμούμε μία επικράτεια στο Όρος Τζένα και ενδεχομένως άλλη μία στη νότια Πίνδο. Με λίγα λόγια έχουμε φτάσει στο σημείο να ομολογούμε ότι το είδος δεν έχει ελπίδες να συνεχίσει να πετάει στο μέλλον στα βουνά της ηπειρωτικής Ελλάδας. Το πρόγραμμα Life είναι σε εξέλιξη, αλλά είναι λίγα αυτά που μπορούν να γίνουν για το Γυπαετό στην ηπειρωτική Ελλάδα. Ίσως η μόνη λύση να είναι, μετά από πολύ σοβαρή μελέτη και οργάνωση και αφού καταφέρουμε να εκλείψουν οι αιτίες της εξαφάνισης, η επανεισαγωγή του. Τουλάχιστον, κάτι μπορεί να γίνει για το είδος στην Κρήτη.\nΚαι στην Κρήτη ο γυπαετός βρίσκεται δίπλα μας:\nΗ περιοχή του Αγίου Δίκαιου (Έλος – Τοπόλια) βρίσκεται στο δυτικό άκρο της Κρήτης και περιλαμβάνει την Περιοχή Κοινοτικού Ενδιαφέροντος (pSCI) του Ευρωπαϊκού Δικτύου Natura 2000 Έλος, Τοπόλια, Σάσαλος, Άγιος Δίκαιος: GR 4340004, καθώς και τη Ζώνη ειδικής Προστασίας (SPA) Μ ετερίζια - Άγιος Δίκαιος - Τσουνάρα - Βιτσιλιά Λευκών Ορέων GR 4340016 η οποία επεκτείνεται και στα δυτικά Λευκά Όρη. Επίσης, σημαντικό μέρος της ανακηρύχθηκε Καταφύγιο Άγριας ζωής στα πλαίσια του προγράμματος LIFE – NATURE 1998: «Διατήρηση – Προστασία του Γυπαετού στην Ελλάδα». Πρόκειται για μια ευνοημένη κλιματολογικά ημιορεινή έως ορεινή περιοχή, καθώς δέχεται τις περισσότερες βροχοπτώσεις από όλο το νησί, ενώ οι θερμοκρασίες είναι σχετικά ήπιες. Η περιοχή αυτή υλοποίησης του προγράμματος υπάγεται διοικητικά σε οκτώ κοινότητες (πριν την εφαρμογή του σχεδίου Καποδίστριας) που ανήκουν σε δύο δήμους: τις κοινότητες Βλάτους, Έλους, Κάμπου, Κεφαλίου, Περιβολίων και Στροβλών που ανήκουν στο δήμο Ινναχωρίου και τις κοινότητες Σασάλου και Τοπολίων που ανήκουν στο δήμο Μυθήμνης, ενώ τμήμα της βρίσκεται στα Λευκά Όρη.\nΕτικέτες γυπαετος, κισαμος\nΔικογραφία σε βάρος αστυνομικού το όπλο του οποίου εκπυρσοκρότησε στο αεροδρόμιο Χανίων, σχημάτισε το Αστυνομικό Τμήμα Αερολιμένα. Το περιστατικό, που προκάλεσε αμηχανία και αναστάτωση, σημειώθηκε στις 7.30 περίπου το βράδυ του περασμένου Σαββάτου. Σύμφωνα με πληροφορίες, ο συγκεκριμένος αστυνομικός υπηρετεί στην Αθήνα και βρισκόταν στα Χανιά για διακοπές, κάνοντας χρ ήση της άδειάς του. Έφερε μαζί του το ιδιωτικό του πιστόλι το οποίο κατείχε με νόμιμη άδεια. Το απόγευμα του Σαββάτου επέστρεφε στην Αθήνα. Κατά τη διάρκεια του ελέγχου έβγαλε το πιστόλι, τη γεμιστήρα και τις σφαίρες για τον έλεγχο που γίνεται σε αυτές τις περιπτώσεις, σε ειδικό δωμάτιο, προκεινένου να εξεταστεί αν είχε "ξεχαστεί" κάποια σφαίρα μέσα στο όπλο. Κατά τη διάρκεια του ελέγχου το όπλο εκπυρσοκρότησε, από "αδέξιο χειρισμό" του αστυνομικού. Αμέσως ενημερώθηκε η εισαγγελική αρχή ενώ το Αστυνομικό Τμήμα Αερολιμένα σχημάτισε δικογραφία εις βάρος του αστυνομικού, ο οποίος ταξίδεψε για την Αθήνα. Σύμφωνα με αξιωματικούς της Αστυνομίας Χανίων, ο αστυν ομικός θα υποστεί πειθαρχική ποινή από την υπηρεσία του ενώ αναμένεται να διαταχθεί και Ενορκη Διοικητική Εξέταση για τη συγκεκριμένη υπόθεση. Ο αερολιμενάρχης Χανίων Μιχάλης Ξηρουχάκης, τον οποίο ρωτήσαμε σχετικά, δεν είχε ενημερωθεί ενώ στη συνέχεια αφού ερεύνησε το θέμα, επιβεβαίωσε το περιστατικό. Ο ίδιος μας είπε ότι μέχρι χθες το βράδυ επισήμως δεν είχε ενημερωθεί το αρμόδιο γραφείο της Υπηρεσίας Πολιτικής Αεροπορίας, ούτε είχε καταγραφτεί το περιστατικό στο βιβλίο συμβάντων του αεροδρομίου Χανίων!\nΕτικέτες ΑΣΤΥΝΟΜΙΑ, ΚΡΗΤΗ\nΠΟΛΕΙΣ ΚΑΙ ΙΕΡΑ ΤΗΣ ΔΥΤΙΚΗΣ ΚΙΣΑΜΟΥ\nΗ ΕΠΑΝΑΣΤΑΣΗ ΤΗΣ ΧΡΥΣΟΜΑΛΛΟΥΣΑΣ ΚΑΙ Η ΘΡΥΛΙΚΗ ΧΩΡΑ...\nΑΓ. ΣΠΥΡΙΔΩΝΑΣ 12 ΔΕΚΕΜΒΡΗ\nΟ ΔΗΜΟΣ ΣΕ ΑΝΤΕΠΙΘΕΣΗ ΣΧΕΤΙΚΑ ΜΕ ΤΗΝ ΑΝΕΝ\nΚΛΕΙΣΤΕ ΤΑ ΧΑΖΟΚΟΥΤΙΑ\nΕΙΡΗΝΑΙΟΣ Ο ΜΗΤΡΟΠΟΛΙΤΗΣ ΜΑΣ\nΟ ΑΓΙΟΓΡΑΦΟΣ ΤΗΣ ΚΙΣΑΜΟΥ\nΣΙΔΗΡΟΔΡΟΜΟΣ ΣΤΗΝ ΚΡΗΤΗ\nΦΡΑΓΚΟΚΑΣΤΕΛΟ ΚΑΙ ΔΡΟΣΟΥΛΗΤΕΣ\nΜΙΑ ΒΟΛΤΑ ΣΤΟ ΑΡΧΑΙΟΛΟΓΙΚΟ ΜΟΥΣΕΙΟ ΚΙΣΑΜΟΥ\nΒΑΖΟΝΤΑΣ ΧΕΡΙ ΣΤΗΝ ΚΡΗΤΗ\nΑΞΙΖΕΙ ΤΟΝ ΚΟΠΟ\nΑΡΧΑΙΟ ΛΙΜΑΝΙ ΦΑΛΑΣΑΡΝΩΝ\nΜΙΑ ΣΥΝΕΝΤΕΥΞΗ ΤΗΣ ΔΗΜΑΡΧΟΥ ΜΑΣ\nΒ.Ο.Α.Σ Ο Β.Ο.Α.Κ\nΠΟΛΥ ΛΑΔΙ - ΚΑΚΙΑ ΤΙΜΗ\nΣτα ερείπια της αρχαίας Ολύνθου…..*


Κεραυνοί Αντωναρου για το μπάχαλο με τα self tests για τον Κορωνοϊο\n24/03/2021 - 17:24μμ\nΣημαντική η παρέμβαση του Ευάγγελου Αντωναρου για το αλαλούμ με τα ατομικά τεστ για τον Κορωνοϊο που υποτίθεται θα γίνονται στα φαρμακεία ή στα σπίτια:\nTo αλαλούμ με τα (σε μεγαλο βαθμό αφερέγγυα) self test συνεχίζεται. Δεν θα καταγράφονται, οχι θα καταγράφονται, ισως καταγράφονται σε εθελοντική βαση. Αυτά μαθαίνουμε απο τους δήθεν αξιόπιστους κυβερνητικούς παράγοντες που διορθώνει ο ένας τον άλλο…Και πάει λέγοντας…\nΚαι πρέπει να μας πουν: 1.Ποιες εταιρίες θα προμηθευσουν τα εκατ. τεστ που χρειάζονται. 2. Υπάρχουν η όχι μεσάζοντες κ ποιοι; 3. Ποια είναι η τιμή ανά τεστ;4. Θα καταβληθούν προμήθειες; Αν ναι σε ποιους; Κ όλα αυτά γιατί υποπτεύομαι ότι βρισκόμαστε μπροστά σε μεγάλο πάρτυ…\nTo αλαλούμ με τα (σε μεγαλο βαθμό αφερέγγυα) self test συνεχίζεται. Δεν θα καταγράφονται, οχι θα καταγράφονται, ισως καταγράφονται σε εθελοντική βαση. Αυτά μαθαίνουμε απο τους δήθεν αξιόπιστους κυβερνητικούς παράγοντες που διορθώνει ο ένας τον άλλο…Και πάει λέγοντας…(1/2)\n— Evangelos Α. Antonaros (@EvangAntonaros) March 24, 2021


Συνεχίζονται οι επιθέσεις σε Ναούς της Ορθόδοξης Εκκλησίας της Ουκρανίας\nΓράφτηκε από τον/την ΤΕΕΣ. Τετάρτη, 17 Ιανουαρίου 2018\nΠρο ολίγων ημερών κατέστη γνωστή η βεβήλωση του νοσοκομειακού παρεκκλησίου της Παναγίας του Καζάν παρά το Εθνικό Επιστημονικό Κέντρο Ακτινολογίας.\nΣύμφωνα με πληροφορίες του επίσημου ιστότοπου της Ι. Μητροπόλεως Κιέβου, οι ιερόσυλοι αφού διέρρηξαν το Ναό έριξαν κάτω τα Τιμία Δώρα, τα οποία είχαν ετοιμασθεί για την κοινωνία των αρρώστων.\nΤη νύχνα στις 10 Ιανουαρίου οι βάνδαλοι επιτέθηκαν στον Ι. Ναό της Αγίας Σκέπης της Παναγίας Τσερνομόρσκ του νομού Οδησσού.\nΟι κακούργοι χάλασαν τα περισότερα λειτουργικά σκεύη και έπιπλα του Ναού, διέρρηξαν τις πόρτες του Ιερού Βήματος, έκλεψαν τις χρηματικές προσφορές των πιστών και φεύγοντας σκόρπισαν πυροσβεστική σκόνη σε όλους τους χώρους.\nΣύμφωνα με στοιχεία του Γραφείου Τύπου της επαρχίας Οδησσού, στις 9 Ιανουαρίου στην ίδια περιοχή επίσης καταγράφηκε απόπειρα προβοκάτσιας, όταν ομάδα επιθετικών εκπροσώπων ριζοσπαστικών εθνικιστικών οργανώσεων στο κέντρο της Οδησσού κόλλησαν χαρτιά στις πόρτες και τους τοίχους Ι. Ναών με παραπληροφορήσεις και ύβρεις σε βάρος του ευαγούς κλήρου της κανονικής Εκκλησίας.\nΚατόπιν παρεμβάσεως των ενοριτών οι χούλιγκανς σταμάτησαν τις ενέργειές τους. Οι πιστοί βλέπουν την πράξη αυτή ως προσβολή της πατρώας πίστεως η οποία διεπράχθη κατά τρόπον βλάσφημο στις αγίες ημέρες του Δωδεκαημέρου.


Με κριτική κατά της κυβέρνησης τίμησε ο Παπανδρέου την 3η Σεπτεμβρίου | Greek News Greek News\nΜε κριτική κατά της κυβέρνησης τίμησε ο Παπανδρέου την 3η Σεπτεμβρίου\nSeptember 6th, 2004 ΕΛΛΑΔΑ 0 comments 1020\nΑΘΗΝΑ – Σφοδρή επίθεση στην κυβέρνηση, την οποία χαρακτήρισε «επικίνδυνα αδρανή» εξαπέλυσε ο πρόεδρος του ΠΑΣΟΚ Γιώργος Παπανδρέου, μιλώντας την Παρασκευή σε συγκέντρωση φίλων και μελών του Κινήματος, με την ευκαιρία της συμπλήρωσης 30 χρόνων από την ίδρυσή του.\nΗ επίθεση που εξαπέλυσε ο κ. Παπανδρέου κατά της ΝΔ ήταν ίσως η πιο σκληρή από τότε που ανέλαβε την ηγεσία του Κινήματος. Καταλόγισε στην κυβέρνηση και στο κόμμα της ΝΔ ότι «ντρέπεται για την ιδεολογία, τις αξίες και τις αρχές της» και «προσπαθεί να μιμηθεί τις αξίες και τις αρχές του ΠΑΣΟΚ».\nΣήμερα, τόνισε ο κ. Παπανδρέου, «ο κίνδυνος που αντιμετωπίζουμε από τη διακυβέρνηση της Δεξιάς είναι να ξαναγυρίσουμε στην εποχή της εξάρτησης», και αυτό φάνηκε στην περίπτωση του Κυπριακού όπου «είδαμε τον πρωθυπουργό να μη διαπραγματεύεται, να μη διεκδικεί, να παρακολουθεί και να σιωπά». Το ίδιο ισχύει και για την οικονομία, ανέφερε ο πρόεδρος του ΠΑΣΟΚ, τονίζοντας ότι για πρώτη φορά έχει μπει σε καθεστώς επιτήρησης στην Ευρωπαϊκή Ένωση.\nΜιλώντας για την «κρίση του ντόπινγκ» στη διάρκεια των Ολυμπιακών Αγώνων, υποστήριξε ότι αυτή ανέδειξε τον μοναδικό τρόπο που ξέρει η ΝΔ να κυβερνά, «τη μέθοδο της σιωπής». Αυτή η μέθοδος, τόνισε, είναι μια «βαθιά συντηρητική άποψη και νοοτροπία που οδηγεί τη χώρα πίσω, είναι η άποψη της μικρής και εξαρτημένης Ελλάδας», που «δεν είναι η Ελλάδα για την οποία εμείς αγωνιστήκαμε».\nΑναφερόμενος στα περί «κοινωνικού κέντρου», στο οποίο αναφέρεται ο πρωθυπουργός, ο κ. Παπανδρέου τόνισε ότι πρόκειται για μια «μετατόπιση στο κενό» και μια «επικοινωνιακή έκφραση». Ο στόχος του πρωθυπουργού, πρόσθεσε, είναι «καθαρά επικοινωνιακός» και μέσα από αυτόν διακρίνει την επιθυμία του κ. Καραμανλή «να μη χρειαστεί να πάρει καμία δύσκολη πολιτική απόφαση».\nΕπιτέθηκε επίσης στην κυβέρνηση τονίζοντας ότι «αν πρέσβευε το Κέντρο» δεν θα άλλαζε σε μια νύχτα όλα τα στελέχη της δημόσιας διοίκησης, δεν θα απελευθέρωνε τις τιμές για τα δίδακτρα των φροντιστηρίων και θα είχε το πολιτικό ήθος να αναγνωρίσει το έργο ενός δημοκρατικού κόμματος.\nΣτους έξι μήνες διακυβέρνησης από τη ΝΔ, υπογράμμισε ο πρόεδρος του ΠΑΣΟΚ, το έλλειμμα εκτινάχθηκε, υπάρχει υπερδανεισμός και η Ελλάδα εξελίσσεται σε μια από τις πιο ακριβές χώρες της Ευρώπης .\nΠρόκειται για μια κυβέρνηση «επικίνδυνα αδρανή», τόνισε ο κ. Παπανδρέου, η οποία, όπως ανέφερε, «δεν ταιριάζει στην εποχή μας», είναι «μια κυβέρνηση που χωρίς όραμα αναγκαστικά θα σιωπά και θα ακολουθεί τις εξελίξεις».\nΟ κ. Παπανδρέου έκανε αναδρομή στην ιστορική πορεία του ΠΑΣΟΚ, αναφέρθηκε στα επιτεύγματα αλλά και τα λάθη του, έκανε άνοιγμα σε όλες τις «προοδευτικές δυνάμεις» και τόνισε ότι ο λαός περιμένει από το ΠΑΣΟΚ να αναλάβει και πάλι την ευθύνη διακυβέρνησης της χώρας.\nΟ πρόεδρος του ΠΑΣΟΚ αναφερόμενος στην ίδρυση του Κινήματος τόνισε ότι ήρθε να καλύψει ένα ιστορικό κενό 50 χρόνων στην πολιτική και κοινωνική ζωή του τόπου και με τον Ανδρέα Παπανδρέου να ενώσει και να δώσει οντότητα, ενιαία έκφραση και συνοχή στη δημοκρατική παράταξη.\nΗ ίδρυση του ΠΑΣΟΚ, πρόσθεσε, κάλυψε ένα ακόμα κενό, «την ανυπαρξία σοσιαλιστικού κόμματος στην Ελλάδα» και σήμερα παραμένει ένα από τα πιο μεγάλα, ανθεκτικά και ελπιδοφόρα σοσιαλιστικά κόμματα της Ευρώπης.\nΑναφερόμενος στα εσωτερικά του Κινήματος και ειδικότερα στο θέμα της ενότητάς του, τόνισε ότι αυτή δεν έχει σχέση με τη νομή της εξουσίας, ούτε με τα ηγετικά αξιώματα και τους ρόλους των προσώπων αλλά «με τη συμβολή στην πρόοδο του ελληνισμού, της δημοκρατίας και της κοινωνίας μας».\nΟ πρόεδρος του ΠΑΣΟΚ τόνισε ότι το χρέος του Κινήματος είναι να αναλάβει και πάλι τη διακυβέρνησης της χώρας και αναγνώρισε τα λάθη που έκανε ως κυβέρνηση, με σημαντικότερο την ασυνέπεια στο «κοινωνικό πρόσταγμα του χώρου μας».\nΣτην αυτοκριτική του ο κ. Παπανδρέου αναγνώρισε ότι το ΠΑΣΟΚ συνθηκολόγησε ιδεολογικά και, για αυτό, αποδοκιμάστηκε, όπως και όλα τα σοσιαλιστικά κόμματα της Ευρώπης που αποδοκιμάστηκαν για αυτή τη συνθηκολόγηση.\nΑπό την εμπειρία αυτή, πρόσθεσε, προέκυψε το αίτημα και το μήνυμα για την αλλαγή του ίδιου του ΠΑΣΟΚ, που εκφράστηκε στις εκλογές του Μαρτίου και «είναι το πρόσταγμα του χώρου μας».\nΣτη σημερινή εποχή, ανέφερε, πρέπει να υπάρχει περισσότερη συμμετοχή των πολιτών και σεβασμός των δικαιωμάτων των πολιτών από το κράτος.\nΟ κ. Παπανδρέου κάλεσε «όλες τις προοδευτικές και δημοκρατικές δυνάμεις του τόπου» σε συμπόρευση. Ζήτησε να ενώσουν τις φωνές τους τα κόμματα της Αριστεράς, τα νέα κοινωνικά ρεύματα, και οι πολίτες που ονειρεύονται την Ελλάδα της προόδου.\nΚατέληξε επισημαίνοντας ότι οι διαχωριστικές γραμμές, ανάμεσα στην Αριστερά και στη Δεξιά, θα υπάρχουν όσο υπάρχουν κοινωνικές ανισότητες.\nNext article Και τώρα νίκη με Τουρκία την Τετάρτη\nPrevious article Πράξη η επανίδρυση του κράτους


Τσίπρας: Θα υπάρχει κυβέρνηση μετά τις εκλογές | Pontos News\nΠοιοι δημοσιογράφοι θα ανακρίνουν τους αρχηγούς\n7 Σεπτέμβριος 2015, 17:42 - Τελευταία Ενημέρωση: 7 Σεπτέμβριος 2015, 17:38\nΤσίπρας: Θα υπάρχει κυβέρνηση μετά τις εκλογές\nΈνας Τσίπρας, σίγουρος τόσο για τον εαυτό του όσο και για την επόμενη μέρα, εμφανίστηκε κατά τη διάρκεια της συνέντευξης Τύπου στη Διεθνή Εκθεση Θεσσαλονίκης. Δεν είναι τυχαίο ότι απέκλεισε κατηγορηματικά το ενδεχόμενο των επαναληπτικών εκλογών τονίζοντας ότι η χώρα θα κυβερνηθεί ακόμη και εάν δεν υπάρξει αυτοδυναμία!\nΠαράλληλα ο Αλέξης Τσίπρας ξεκαθάρισε (για να τον ακούσουν και οι εταίροι-δανειστές) ότι θα εφαρμόσει τη συμφωνία γιατί είναι μονόδρομος για τη χώρα με στόχο να επιστρέψει η ανάπτυξη το β΄ εξάμηνο του 2016 αλλά και για να φύγει το γρηγορότερο η Ελλάδα από το καθεστώς επιτροπείας.\nΟ τέως πρωθυπουργός, για άλλη μια φορά προχώρησε στο διαχωρισμό παλιού και καινούριου και απέκλεισε το ενδεχόμενο να συνεργαστεί με τη ΝΔ.\nΑν και άφησε ανοικτό το περιθώριο συνεννόησης με το ΠΑΣΟΚ και το Ποτάμι δεν δίστασε να κάνει σφοδρή επίθεση κυρίως στον Σταύρο Θεοδωράκη για τις θέσεις του στο μεταναστευτικό.\nΑπό τις βολές του Αλέξη Τσίπρα δεν γλύτωσε ούτε ο πρώην σύντροφός του Παναγιώτης Λαφαζάνης, τον οποίο χαρακτήρισε νοσταλγό της πρώην Σοβιετικής Ένωσης και ανέφερε ότι είχε δημιουργήσει κόμμα μέσα στο κόμμα.\nΓια τον Πρόεδρο της ΝΔ και τους χαρακτηρισμούς που έχει κατά καιρούς χρησιμοποιήσει για τον ίδιο, αλλά και για τη φράση Μεϊμαράκη «αν είναι για το καλό της χώρας να του ζητήσω συγγνώμη θα το κάνω», ο Αλέξης Τσίπρας είπε: «Είναι καλό πράγμα κανείς να ζητάει συγγνώμη αλλά θα έπρεπε να ζητήσει συγγνώμη για όσα έκανε το κόμμα του τα προηγούμενα 40 χρόνια. Επίσης γιατί συγκυβέρνησε με το ΠΑΣΟΚ τα χρόνια του Μνημονίου. Θα έπρεπε να ζητήσει συγγνώμη γιατί όταν δίναμε τη μάχη και ματώναμε θα έπρεπε να σταθεί δίπλα μας.\n»Δεν θέλω να ζητήσει συγγνώμη για το "ψευτράκος". Είναι οξύμωρο πάντως να ζητάει να συγκυβερνήσει με έναν άνθρωπο τον οποίο έχει αποκαλέσει "ψευτράκο" και "πολιτικό αγύρτη"».\nΠαράλληλα ισχυρίστηκε ότι δεν γνωρίζει εάν ο Ευάγγελος Μεϊμαράκης θέλει να γίνει πρωθυπουργός!\nΣτο ερώτημα τι θα κάνει σε περίπτωση που δεν υπάρξει αυτοδυναμία απάντησε: «Το τελευταίο διάστημα γίνεται προσπάθεια να τεθεί τεχνητό δίλημμα στον ελληνικό λαό. Αυτός που θα έρθει πρώτος θα είναι κοντά στην απόλυτη πλειοψηφία.\n»Με τη ΝΔ είμαστε σαν την μέρα με τη νύχτα. Ο Μεϊμαράκης δεν μπορεί να δικαιολογήσει τα αδικαιολόγητα για τα τελευταία 40 χρόνια. Δεν είμαστε όλοι το ίδιο. Υπάρχουν μεγάλες διάφορες».\nΟ Αλέξης Τσίπρας έκανε άνοιγμα και στους συντηρητικούς πολίτες οι οποίοι, όπως είπε, κουράστηκαν από τις παλιές πρακτικές.\nΓια τις Σκουριές ανέφερε ότι η κυβέρνησή του πήρε απόφαση για αναστολή εργασιών στο 40% γιατί ενώ η εταιρεία έχει συγκεκριμένες υποχρεώσεις αρνείται να το κάνει αυτό.\nΑλέξης Τσίπρας, ΔΕΘ, Συνεντευξη


Oruc Reis: Παραμένει στην περιοχή της παράνομης τουρκικής Navtex - TheCaller\nΚανονικά μέσα στο χώρο της παράνομης τουρκικής Navtex που λήγει στις 4 Νοεμβρίου, κινείται από τη Δευτέρα, κόντρα σε όλες τις φήμες, το ερευνητικό σκάφος Oruc Reis , ενώ η ρότα του είναι βόρεια.\nΣύμφωνα με πληροφορίες του ΣΚΑΪ, το Oruc Reis ουδέποτε κατευθύνθηκε προς Αίγυπτο, εξάλλου η Άγκυρα δεν επιθυμεί να διαταράξει τις ευαίσθητες ισορροπίες με το Κάιρο, και ουδέποτε υπήρξε ένδειξη ότι θα αποσυρθεί. Μαζί του συνεχίζουν κανονικά τη ρότα τους και τα τουρκικά πολεμικά που το συνοδεύουν.\nΗ Τουρκία ακύρωσε τη Navtex της στρατιωτικής άσκησης για την 28η Οκτωβρίου, σύμφωνα με πληροφορίες.\nΣυγκεκριμένα, το μεσημέρι της Δευτέρας η Τουρκία προχώρησε στην ακύρωση των στρατιωτικών ασκήσεων στην καρδιά του Αιγαίου, στις 26, 27 και 28 Οκτωβρίου.


Αντίστροφη μέτρηση για ριζικές ανατροπές στη φορολογία • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΑντίστροφη μέτρηση για ριζικές ανατροπές στη φορολογία\nΆρχισε η αντίστροφη μέτρηση για ριζικές ανατροπές στη φορολογία μισθωτών, συνταξιούχων, ελευθέρων επαγγελματιών και αγροτών, που είναι ένα από τα βασικά ορόσημα του μνημονίου.\nΉδη στο υπουργείο Οικονομικών τα σενάρια για αφορολόγητο και συντελεστές δίνουν και παίρνουν, με κεντρικό στόχο -σύμφωνα με την ηγεσία του υπουργείου Οικονομικών- τη μεταφορά των βαρών στα μεσαία και υψηλά εισοδήματα.\nΣήμερα το αφορολόγητο εμμέσως ανέρχεται στις 9.550 ευρώ και “σβήνει” σταδιακά ως τις 42.000 ευρώ εισοδήματος.\nΑπό την άλλη, για το υπολογισμό της έκτακτης εισφοράς, προβλέπεται αφορολόγητο 12.000 ευρώ.\nΑναφορικά όμως με την ενσωμάτωση της έκτακτης εισφοράς στη φορολογική κλίμακα, το καλό σενάριο προβλέπει ότι θα υπάρχει αφορολόγητο 12.000 ευρώ. Όμως, όποιος το ξεπερνά θα φορολογείται από το πρώτο ευρώ.\nΩς “μαξιλάρι” για την απορρόφηση των επιβαρύνσεων, θα εφαρμοστούν δύο ή τρεις μικροί συντελεστές ως τις 20.000 ευρώ.\nΤο εργαλείο για την ανακατανομή των βαρών θα είναι η νέα φορολογική κλίμακα. Το πρώτο σενάριο προβλέπει ενιαία κλίμακα για μισθωτούς, συνταξιούχους, αγρότες, ελεύθερους επαγγελματίες, ενοίκια. κάτι που σημαίνει ότι κάποιος που έχει εισοδήματα από πολλαπλές πηγές και σήμερα φορολογείται ξεχωριστά, θα φορολογείται, πλέον, συνολικά για το εισόδημα του, με κίνδυνο ο φόρος του να αυξηθεί κατακόρυφα.\nΤο δεύτερο σενάριο προβλέπει ξεχωριστή κλίμακα για αγρότες και ελεύθερους επαγγελματίες, αφού οι δανειστές έχουν εκφράσει ζωηρές επιφυλάξεις για τη φορολόγηση τους όπως οι μισθωτοί και οι συνταξιούχοι.\nΤο τρίτο σενάριο προβλέπει ξεχωριστές κλίμακες για κάθε κατηγορία εισοδήματος αλλά με ίδιους συντελεστές και αφορολόγητο μόνο για μισθωτούς – συνταξιούχους.\nΤα νέα βάρη από τις ως τώρα κινήσεις του οικονομικού επιτελείου φαίνεται ότι θα σηκώσουν όσοι έχουν εισόδημα από 30.000 ευρώ και άνω.\nΌσο για τον ανώτατο συντελεστή, μετά από την ενσωμάτωση της έκτακτης εισφοράς, είναι πιθανόν να φτάσει στο 48% ή στο 50%, για εισοδήματα πάνω από 500.000 ευρώ.\nΓια τις δυσκολίες που βρίσκονται μπροστά, μίλησε ο Α. Τσίπρας, σημειώνοντας, ωστόσο, ότι οι πολίτες έχουν κατανοήσει πως δόθηκε μάχη.\nΠαράλληλα, από κόσκινο θα περάσουν και οι φοροαπαλλαγές που έχουν απομείνει.\nΣτο απυρόβλητο φαίνεται ότι είναι μόνο οι ιατρικές δαπάνες, η προβλεπόμενη μείωση φόρου για άτομα με αναπηρία και η ειδική φορολόγηση των ναυτικών.\nΑντιθέτως, στην “κόκκινη” ζώνη είναι απαλλαγές – εξαιρέσεις για τις επιχειρήσεις, τα αφορολόγητα γονικών παροχών- κληρονομιών και οι απαλλαγές από τους Ειδικούς Φόρους Κατανάλωσης σε καύσιμα- οινοπνευματώδη.\nΜε ανακοίνωση του το υπουργείο Οικονομικών επισημαίνει ότι δεν υπάρχει περίπτωση να προστεθεί κανένας νέος φόρος ή επιβάρυνση.


Πώς να χάσετε λίπος από την περιοχή του στήθους\nΠώς να χάσετε επίμονο εσωτερικό λίπος μηρό - Χειρουργική επέμβαση απώλειας βάρους visalia ca\nΠώς θα αυξήσετε το μεταβολισμό σας για να χάσετε πιο γρήγορα τα περιττά κιλά! Έχουμε την τάση να συσσωρεύουμε λίπος και να χάνουμε μυϊκή μάζα. Αυτό εξηγεί γιατί το bmr τείνει να μειώνεται με. Έξι ασκήσεις για να απαλλαγείτε από το λίπος στα γόνατα.\nΠώς να χάσετε επίμονο εσωτερικό λίπος μηρό. Για να χάσετε βάρος, είναι πιθανό να χρειαστεί να κάνετε περισσότερα από 150 λεπτά την εβδομάδα και να κάνετε και αλλαγές στη διατροφή σας. Για αυτό στο άρθρο αυτό θα ανακαλύψετε μερικά βασικά και αποδεδειγμένα βήματα για το πώς να χάσετε υγιεινά το λίπος στην κοιλιά. Πώς βλέπει τον εαυτό της Η Ευαγγελία Αραβανή στην.\nΠου θα σας βοηθήσουν να χάσετε λίπος από την ευρύτερη περιοχή των μηρών και να λεπτύνετε τα γόνατά σας. Το εσωτερικό των μηρών είναι ένα από τα πιο δύσκολα μέρη του σώματος για να το γυμνάσεις, αφού οι περισσότερες ασκήσεις που κάνουμε εστ.\nΕσωτερικό μηρό Σκόνη\nΓια αυτό, στο άρθρο αυτό θα ανακαλύψετε μερικά βασικά και αποδεδειγμένα βήματα, για το πώς να χάσετε υγιεινά το λίπος στην κοιλιά. 9 Τρόποι για να χάσετε γρήγορα λίπος από τους μηρούς σας! Last updated Σεπ 25,.\nΤα στενά jeans φωνάζουν το όνομα σας.\nDe que esta hecho el μείωση του λίπους γρήγορα\nκαι φανερώνει τους δυνατούς μυς που έχετε στο εσωτερικό. Κάνοντας ασκήσεις που.\nΛίπος μηρό Σχέδια δρομέα\nΗ παρακάτω προπόνηση για το εσωτερικό των μηρών αποτελείται από τις καλύτερες ασκήσεις για να καταπολεμήσετε το τοπικό λίπος και να αποκτήσετε πιο δυνατά πόδια. Πώς θα χάσετε βάρος με το.\nΕπίμονο λίπος Ιστορίες\nΠώς να χάσετε το κοιλιακό λίπος στο σπίτι; Ένα από τα μέρη του σώματος που αδυνατίζουν και γυμνάζονται δυσκολότερα είναι η περιοχή της κοιλιάς. Πώς και γιατί δουλεύει.\nΣχέδια διατροφής για δρομέα μαραθωνίου\nΑπώλεια βάρους σε μηχανισμό κακοήθειας\nΜηρό Κέντρο βάρος\nΑυτό το συστατικό που θα βοηθήσει να κάψετε το “ επίμονο” λίπος της κοιλιάς ενώ κοιμάστε. είτε ασκείστε εντατικά για να χάσετε τα περιττά κιλά, ο οργανισμός σας. Και τα δύο αυτά υλικά ανήκουν σε ανεπιθύμητες επίμονο λίπος της κοιλιάς. Στόχος μου είναι μόνο για να χάσετε το λίπος δεν είναι τόσο πολύ βάρος.\nΠώς να πάρει αναβολικά στεροειδή για την.


Συνέχιση Εργασιών Καθαρισμού Θεάτρου » loutrakiblog\nΣυνέχιση Εργασιών Καθαρισμού Θεάτρου\nΕργασιών συνέχεια. Δεύτερη ημέρα εργασιών καθαρισμού του Δημοτικού θεάτρου Νότης Περιάλης από την οργάνωση Νεολαίας Αγίων Θεοδώρων. Τα παιδιά έδωσαν πάλι ένα δυναμικό ραντεβού χθές το απόγευμα στο Θέατρο συνεχίζοντας τον καθαρισμό του και απομένει όπως εκτιμούν 1 ημέρα ακόμη για την ολοκλήρωση των εργασιών που μπορούν να πραγματοποιήσουν για να φέρουν το Θέατρο σε κόσμια κατάσταση.\nΒέβαια για να είναι πλήρως λειτουργικό πρέπει να χρησιμοποιηθούν διάφορα μηχανήματα καθώς επίσης απαιτούνται και ελάχιστα υλικά (πχ χρώμα).\nΕπόμενη συνάντηση έχει καθορισθεί η Δευτέρα 18 Ιουλίου 2011, και επιθυμία της Νεολαίας είναι να παραδόσουν το καθαρό Θέατρο στον Δήμο. Γιαυτό το λόγο καλούν τον Δήμαρχο, τον Πρόεδρο της Δημοτικής Κοινότητας Αγ. Θεοδώρων και τον Πρόεδρο του Πολιτιστικού να παρευρεθουν προκειμένου να αποκτίσουν και εκείνοι άμεση εικόνα της κατάστασης και επί πλέον να τους εκθέσουν τους προβληματισμούς τους γενικότερα. Τα παιδιά θα βρίσκονται στο χώρο του Θεάτρου από τις 18.30 μέχρι 21.30 θα καθαρίζουν και θα περιμένουν. Ελπίζουμε να τιμήσετε τη Νεολαία της πόλης μας με την παρουσία σας.\nlbarticles2011-07-14T11:43:57+03:0014 Ιούλ 2011 | 11:43|Categories: ΤΟΠΙΚΑ|Tags: ΤΟΠΙΚΑ|1 Σχόλιο\nANONYMOUS 14 Ιουλίου 2011 σε 12:43- Απάντηση